Тошкент Душанбега ортган газни сотмоқчи\nЎзбекистондан импорт қилинаётган табиий газнинг катта қисми Тожикистон алюминий ширкати (ТАЛКО) эҳтиёжлари учун йўналтирилади.\nЎзбекистон Тожикистонга асосий импортчилар бўлган Россия ва Хитойга етказиб берилажак табиий газдан ортиб қолганини экспорт қилади.\nБу ҳақда Регнум ахборот агентлиги 20 январ куни Душанбеда матбуот анжумани ўтказган Тожикистон Энергетика ва саноат вазири Гул Шерали сўзларига таянган ҳолда хабар қилди.\nТожикистон вазирига кўра, Ўзбекистон 2012 йилнинг биринчи чорагида Тожикистонга 45 миллион куб метр табиий газ етказиб беришни ваъда қилган. Аммо жорий йилнинг кейинги чоракларида газ етказиб бериш масаласи навбатдаги музокаралар чоғида муҳокама қилинади.\n- Ўзбекистон томони бизга асосий харидорлар, яъни Хитой ва Россия билан шартнома имзоланганидан кейин қолган газни сотишини очиқ билдирди, - дея қайд этди Гул Шерали.\nАснода вазир ҳозирги кунда Тожикистон Ўзбекистондан олинаётган табиий газнинг ҳар минг куб метрига 300 АҚШ долларидан тўлашга мажбур бўлаётганини, бу эса ўтган йилги нархга қараганда сезиларли даражада қиммат эканини қўшимча қилди.\n- Газ (Ўзбекистондан импорт қилинаётган табиий газ назарда тутилмоқда - таҳр.) биз учун жуда қимматлик қилаяпти, бироқ саноат корхоналари ишлаши керак. Импорт қилинаётган газ Тожикистон алюминий заводи, Душанбе ТЭЦи ва “Тожикцемент” корхонаси эҳтиёжлари учун ишлатилмоқда, - деди Гул Шерали.\nДарҳақиқат, Тожикистон ўтган йилнинг ноябр ойи охирига қадар ўзбек газининг ҳар минг куб метрига 285 доллардан ҳақ тўлаганди, бироқ декабр ойида Тошкент Душанбе учун газ нархини 311 доллар қилиб белгилаганди.\nЎзбекистон томони Тожикистон Энергетика ва саноат вазири Гул Шерали баёнотига ҳозирча расман жавоб қайтаргани йўқ.\nЎзбекистон ва Тожикистон ўртасида табиий газ билан боғлиқ можаро жорий бошида ҳам кузатилганди. Тожик расмийлари “Ўзтрансгаз” ширкати ҳеч бир огоҳлантиришсиз ва бир ёқлама қабул қилинган қарори асосида 4 январдан эътиборан Ўзбекистондан Тожикистонга табиий газ узатишни батамом тўхтатган”и ҳақида баёнот бергандилар. 5 январ куни эса икки мамлакат расмийларининг Тошкентда ўтказилган музокараларидан кейин Ўзбекистон ўз қўшнисига табиий газ узатишни қайта бошлаганди.\nГарчи бу келишув икки мамлакат мулозимларининг ўзаро музокаралари натижаси ўлароқ тақдим этилган бўлса-да, кузатувчилар газ етказиб бериш масаласи аслида юқорида ҳал бўлганини, аниқроғи, Тожикистон президенти Имомали Раҳмон Ўзбекистон президент Ислом Каримовдан газ етказиб бериш масаласига аралашишни сўраб мактуб ёзганидан кейин ечилганини таъкидлайдилар.\n“Тожиктрансгаз” ширкати раҳбари Саидаҳмад Шарофиддиновнинг матбуотга билдиришича¸ икки давлат расмийлари ўртасида эришилган янги келишувга мувофиқ¸ 2012 йилда Ўзбекистон Тожикистонга 200 миллион кубометр газ етказиб беришга рози бўлган. Бироқ Тожикистон Энергетика ва саноат вазири Гул Шералининг тунов кунги баёнотига ишонилса, жорий йилнинг кейинги уч чорагида қўшни республика етказиб бериши керак бўлган 150 миллион куб метрдан зиёдроқ табиий газнинг Тожикистонга келиш-келмаслиги масаласи савол остида қолмоқда.\nГул Шерали жума куни ўтказилган матбуот анжумани чоғида Ўзбекистон Тожикистон ҳудудидаги газ конларини қазиш учун олиб келинаётган жиҳозларнинг темир йўл орқали транзит қилинишига ҳам тўсқинлик қилаётганини ҳам маълум қилди. Тожик вазирига кўра, зарур асбоб-анжомлар Ўзбекистон ҳудудида туриб қолаётгани “Тетис” ширкати маҳаллий газ конларини қазиш бўйича ишларни жадаллаштира олмаётган экан.\nТожикистон Энергетика ва саноат вазирлиги маълумотларига кўра, Россиянинг “Газпром” ширкати ҳозирда Шаҳринав туманидаги “Сариқамиш”, Данғара туманидаги “Саргазон”, Рудакий туманидаги “Ренгон” ва Ҳисор туманидаги “Шоҳамбари” газ конларида иш олиб бормоқда. Бироқ бу газ конлари қачон ишга тушиши ва Тожикистон ўз маҳаллий гази билан таъминланиши ҳақида ҳали-ҳамон аниқ маълумот йўқ.\nҲозирча эса Ўзбекистон Тожикистонга табиий газ сотадиган ягона таъминотчидир.


28 январ 2022, Тошкент вақти: 12:51\nТошкентда 10 ёшли ўғил болани зўрлашга ҳаракат қилганликда гумонланган шахс қўлга олингани ҳақида 9 март куни Тошкент шаҳар Ички ишлар бош бошқармаси маълум қилди.\n“Тошкент шаҳар ИИББ ходимлари томонидан гумон қилинувчининг шахси аниқланди, у 47 ёшли Ғайрат Д. Ҳозирги кунда у ушланган ва унга нисбатан Ўзбекистон Республикаси Жиноят кодексининг 25, 119-моддаси 4-қисми билан айб эълон қилиниб, суд томонидан қамоқ тарзидаги эҳтиёт чораси қўлланган. Тергов ҳаракатлари давом этмоқда”,-дейилади хабарда.\nЖиноят кодексининг 129-моддаси 1-қисми ўн олти ёшга тўлмаган шахсга нисбатан уятсиз-бузуқ ҳаракатлар қилган шахсларга нисбатан қўлланилади.\n7 март куни Озодлик радиоси Тошкент шаҳрида 10 яшар ўғил болага нисбатан фаҳш ҳаракатлар қилган такси ҳайдовчиси қидирилаётгани ҳақида хабар берган эди.\nЎшанда пойтахт Ички ишлар бошқармаси жорий йилнинг 28 февраль куни Чилонзор тумани ИИО ФМБга 30 ёшли Бобур Ж., такси ҳайдовчиси ўғлини зўрламоқчи бўлгани ҳақидаги арзиа билан мурожаат қилганини билдирганди.


10 июл 2020, Тошкент вақти: 14:31\nГулнора Каримова айни пайтда қамоқда қолмоқда.\nТошкент вилояти Бўстонлиқ туманида Гулнора Каримовага қарашли бўлган “Сижжак” оромгоҳи сотилади. Бу ҳақда Давлат активларини бошқариш агентлиги 26 июнда маълум қилди.\n“Сижжак” оромгоҳини оммавий савдолар орқали, “шаффофлик принципи асосида сотиш” режалаштирилмоқда.\n“Агентлик тасарруфидаги мазкур мажмуанинг умумий ер майдони бино ва иншоотлари билан биргаликда 5,38 гектарни ташкил этади. Айни дамда хусусийлаштириш бўйича ташкилий ишлар амалга ошириляпти”, -дейилади хабарда.\nМазкур оромгоҳ 2017 йилнинг 10 февралида Жиноят ишлари бўйича Тошкент вилояти суди ажрими билан Гулнора Каримовадан мусодара қилинганидан сўнг 2019 йилда Ўзбекистон триатлон федерациясига текин фойдаланишга берилганди.\nТриатлон федерацияси раиси, Ўзбекистон Аралаш жанг санъатлари ассоциацияси президенти эса президент Шавкат Мирзиёевнинг кенжа куёви Отабек Умаровдир.


7 усул ёрдамида яқинда танишган суҳбатдошни забт этиш | LifeHaq.uz\nБраун Университетининг психология профессори Йоахим Крюгернинг фикрича, ижтимоий ҳатти-ҳаракат иккита асосий сабаб ёрдамида тартибга солинади. Биринчиси ўзаро келишиш истагидир, чунки ижтимоий яккалик инсон учун хавфлидир. Иккинчиси эса, жамоа ичида ўз мавқеини ҳимоя қилиш истаги.\nУшбу сабаблар мунтазам низо ичида бўлади. Зеро ўз қарашингизни қатъий ҳимоялаган ҳолда, бошқа биров билан келишишнинг имкони йўқ. Бироқ, ушбу икки сабабни ҳаётга татбиқ этишда – атрофдагиларнинг эътиборига сазовор бўлиш ва ўз қарашларингизда қолишда сизга ёрдам бера оладиган ҳаракатлар мавжуд.\nLifeHaq.uz таҳририяти ушбу ҳаракатлар ҳамда уларнинг самарадорлиги тасдиқланган тадқиқотлар ҳақида батафсил сўзлаб беришга қарор қилди.\n1. Тўғри кўз алоқасини ўрнатинг\nСуҳбат чоғида одамнинг нигоҳи ҳал қилувчи ролни ўйнайди. Ахир айнан бошқа одамга қаратилган нигоҳ вақтнинг аниқ лаҳзасида қайта алоқани олишга ёрдам беради. Шу боис, суҳбатдошда яхши таассурот қолдириш учун унинг гапини шунчаки тинглаш эмас, балки унга қараб туриш, кўз алоқасини ўрнатиш муҳимдир. Бунда асосийси ошириб юбормаслик ва тўғри бажаришдир.\nМутахассислар суҳбатдошга тўғри қарашни, нигоҳни эса кўзга ёки бурун каншарига қаратишни тавсия қиладилар. Пастдан тепага қараш ёки нигоҳни гапираётган одамнинг оғзига йўналтириш керак эмас.\n2. Исмлардан фойдаланинг\nАгар бирон одамни ўзингизга жалб этишни истасангиз, суҳбат чоғида уни исми билан чақиришга ҳаракат қилинг. Айниқcа яқинда танишган бўлсангиз. Бу суҳбатдошга омма орасидаги қиёфасиз кимсага эмас, балки айнан унга мурожаат қилаётганингизни кўрсатади.\nБундай ҳатти-ҳаракат суҳбатдошнинг очилишига ва ўзининг ноёблигини ҳис этишига ёрдам беради. Шунингдек, исмнинг қайтарилиши ўзингизга ҳам янги танишнинг исмини эслаб қолишга ва кейинги учрашувда хато қилмасликка ёрдам беради.\n3. Онгли равишда мимикрияни ишлатинг, аммо орттириб юборманг\nСуҳбатдош ишончини қозонишнинг яна бир усули, бу – мимикрия ёки тақлид қилиш. Албатта, ҳеч ким сиздан кимнигадир кулгули тарзда тақлид қилишни айтмаяпти. Бунда майда жиҳатларни ҳис қилиш ва тасодифан уларни қайтариш керак.\nБиз кўпинча бундай ҳаракатларни онгости даражасида бажарамиз. Суҳбатдош сочларини тузатганида, юзини қашиганида ёки оёқларини чалиштириб ўтирганида, маълум вақт ўтгач биз ҳам ҳудди шундай қиламиз. Асосийси буни англаш ва бир оз кўпроқ мимикрия қилишга уринишдир.\n2009 йилда ўтказилган тадқиқотда олимларнинг аниқлашича, эркаклар суҳбат чоғида уларнинг айрим ҳаракатларини қайтарган аёлларни чиройлироқ ва қизиқроқ ҳисоблаганлар. Мимикрия принципи фақат қарама-қарши жинс вакилларига таъсир этиб қолмайди, шунинг учун одамни ўзингизга қаратиш учун ушбу билимлардан фойдаланиш жуда муҳимдир.\nБироқ, эҳтиёт бўлинг: ҳаракатларини атайин қайтараётганингизни англаган заҳоти суҳбатдош сиз ҳақингизга салбий фикрга боради.\n4. Қоматингизни тик тутинг\nСайен Бейлок ўзининг “Мия ва тана” номли китобида ёзишича, қомат ўзимизни қандай ҳис этишимизга кучли таъсир кўрсатади. Бироқ, бундан ташқари, у атрофдагилар учун ҳам “маёқ” вазифасини ўтайди. Хусусан, елкаларини ростлаган, қўлларини очиқ ҳолда тутган ва мутлақо тўғри турган одам суҳбатдошига хайрихоҳлигини ҳамда ўзига ишонганлигини намоён этади.\nАгар букчайган ва пастдан тепага қараган ҳолатда гаплашсангиз, суҳбатдош дарҳол ўзининг устунлигини ҳис қилади ва сизга барча маъноларда юқоридан қарайди.\n5. Суҳбатдошнинг қўлига илиқ нимадир беринг\nЧамаси баъзи ҳийлалар сиз ҳақингиздаги биринчи таассуротни батамом ўзгартириши мумкин. Хусусан, танишув чоғида суҳбатдошнинг қўлида турган нарса шулар жумласидандир.\nОлимларнинг аниқлашича, одамлар қўллари иссиқда бўлганида бошқалар ҳақида ижобий фикрлашга мойил бўладилар. Бир финжон қаҳва, иссиқ шарф ёки свитер сизга одамлардаги яхшиликни сезишга ҳамда бошқаларга сизнинг яхши томонларингизни кўришга ёрдам беради.\n6. Тил мимикриясидан фойдаланинг\nИнсонни забт этиш учун у билан бир тилда сўзлашишга ҳаракат қилинг. Албатта, рус, инглиз, хитой ёки бошқа қайсидир тилни назарда тутмадик. Асосийси, суҳбатдошнинг нутқидаги жиҳатларни қайд этиб, тил мимикриясидан фойдаланиш керак.\nУ уйини қандай атайди? Эҳтимол, уйчадир, балки ҳазиллашиб сарой дер? Қайиғини нима деб атайди – қайиқчами ёки кема? Бу буюмларни қандай айтишингиз инсоннинг сизга нисбатан муносабатини белгилаб беради. Шу боис мазкур хусусиятларни билишга ҳаракат қилинг ва суҳбат чоғида ўхшаш сўзлардан фойдаланинг.\n7. Ёрдам сўранг\nАгар сиз инсонда яхши таассурот қолдириш билан бир қаторда, уни буткул забт этиш, ишончини қозониш ва эҳтимол, келажакда яқин мулоқот қилиш ниятида бўлсангиз, сизга Бенжамин Франклин усули ёрдам беради.\nУнга кўра, ҳар қандай инсондан катта илтимос қилишдан аввал ўз ёрдамингизни таклиф қилманг, аксинча ундан кичик ниманидир сўранг. Гап шундаки, биз ёрдам кўрсатадиган одамларимизга нисбатан ижобий туйғуларни ҳис қиламиз.\nФранклин ўз таржимаи ҳолида ушбу фикрини ҳеч тил топиша олмаган қонун чиқарувчи рақибида синаб кўрганини ҳикоя қилади.\nБир куни Франклин рақибига китоб бериб туришини сўраб хат ёзган. Қонун чиқарувчи рақиб бунга рози бўлган. Бир неча кун ўтгач Франклин китобни қайтарган ва унга миннатдорлик билдирилган номани қўшиб қўйган. Шундан кейин қонун чиқарувчи янада мулойим одамга айланиб, Франклинга бошқа ишларида ҳам ёрдам беришга тайёр бўлган.\nСиз бу рўйхатга нимани қўшган бўлардингиз?\nРасмлар муаллифи Natalia Breeva\n18/12/2020 15:00:00 28 0 Манба: adme.ru


Физика фанидан сертификат бериш жорий йилдан йўлга қўйилади - EFFECT.UZ\nФизика фанидан сертификат бериш жорий йилдан йўлга қўйилади\n. 18:30 | 05.06.2021\nШу йилдан бошлаб Физика фанидан сертификат бериш йўлга қўйилади. Бу хақида Давлат тест маркази ахборот хизмати раҳбари Орзиқул Бобоев маълум қилган:\n«Бугунги кунга қадар она тили ва адабиёт, математика, кимё ва биология фанларидан жорий этиб бўлинди. Ушбу фанлардан тест синови ўтказилиб, керакли натижага эришган талабгорларга миллий сертификат топширилмоқда.\nБулардан ташқари, гарчи физика фанидан 2022 йилда жорий этиш белгиланган бўлса-да, бу йил унинг устувор фанлар сирасига киритилганлиги боис, ушбу фандан сертификатлашни жорий йилдаёқ йўлга қўйиш режалаштирилган», – дейди у.\nАввалроқ, битирувчиларнинг якуний имтиҳонларини ДТМ ўтказиши хақида хабар берилган эди.\nTeglar:Davlat test markazi, Физика\n«Бир сутка давомида 1245 нафар касал, 399та ўлим ҳолати»\nНаманганда телефон ўғирлаган талабага чора кўрилди\n⚡Расман! Мандат яқин соатлар ичида чиқиши маълум қилинди\nДТМ тест топшириладиган фанлар мажмуасини эълон қилди\nРасман! Ўзбекистонда олий ўқув юртларига кириш учун тест синовлари 5 августдан бошланади\nЭнг кўп абитуриент ҳужжат топширилган ОТМлар маълум қилинди


Кучли иссиқ ҳарорат туфайли корхонада портлаш содир бўлди - Халқ сўзи\nКучли иссиқ ҳарорат туфайли корхонада портлаш содир бўлди\n13:55 13 Июль 2018 Дунё\nҚоҳира (Миср) аэропорти яқинидаги корхоналардан бирида портлаш содир бўлди. Бунинг оқибатида камида 12 киши тан жароҳати олган.\nМаҳаллий Al-Youm al-Sabia газетасининг мамлакат хавфсизлик кучлари вакилига таяниб хабар беришича, бахтсиз ҳодиса юз берган жойдан ўн киши олиб чиқилган. Улар айни пайтда касалхона бўлиб турибди.\nУшбу воқеа юз бергани ҳақида дастлабки тарқатилган ахборотларда уч кишининг жабрлангани айтилган эди. Дастлабки тахминларга кўра, портлаш ёнилғи сақлаш омборида юз берган. Бунга кучли иссиқ ҳарорат сабаб бўлган.


Ўзбекистон Республикаси Халқ таълими вазирлиги - Илк бора бошланғич синф ўқувчиларининг билим даражаси халқаро тизим бўйича АҚШнинг молиявий кўмаги билан баҳоланади\nEGRA ва EGMA тадқиқотлари юртимизнинг 12 вилоятида 7 тилда ҳамда инглиз тилида олиб борилиши режалаштирилган.\nПилот тадқиқотлар икки ҳафта давомида мамлакатимизнинг 70 та мактабида ўтказилади ҳамда 1,4 мингта 2-синф ва 1,4 мингта 4-синф ўқувчиларини қамраб олади.\nСиновнинг асосий мақсади ҳар бир тил учун воситаларни синаб кўриш, маълумотларни йиғиш, шунингдек ушбу тилларда имтиҳон топшириш амалиётини синаб кўришдан иборат.\nТест ўтказиш учун 5 нафар имтиҳон олувчилардан таркиб топган гуруҳлар ташкил этилди.\n- Ҳозирда Халқ таълими вазирлиги халқаро тажриба ва тадқиқотлар асосида бу каби тизимларни жорий этиш устида ишламоқда. Илк бора халқаро тизим асосида ўқувчилар билими баҳоланяпти. Ушбу тадқиқотлар Ўзбекистон натижаларини бошқа давлат маълумотлари билан таққослаш ва уларни ҳал этишнинг энг яхши усулларини топиш имконини беради. Шу муносабат билан директор ва ўқитувчиларни баҳолашнинг холислигини таъминлашга чақираман. Чунки маълумотлар таълим тизимидаги муаммоларни аниқлашга ёрдам беради, - дейди вазир.


“Кеча, бугун, эртага”. Илҳом Суюнов: “Селекция керак, айниқса селекционерлар” (I қисм) / CHAMPIONAT.asia\n“Кеча, бугун, эртага”. Илҳом Суюнов: “Селекция керак, айниқса селекционерлар” (I қисм)\nВада берганимиздек, бу сафарги меҳмонимиз Илҳом Суюнов бўлди. Кўп йиллар давомида “Пахтакор” жамоасининг чап қанот ҳимоя чизиғида мувафаққиятли тўп тепган футболчи билан суҳбат ўтказишимизни аввало клубни ашаддий мухлислари сўрашди.\n– Кўп йиллар давомида «Пахтакор»да фаолият олиб борб, шу жамоада футболчи бўлиб танилдингиз, шахс сифатида камол топдингиз. 10 йил ўтиб эса...\n– Ҳамма қачондир кетади. Менинг ҳам вақтим келган экан жамоани алмаштирдим. Аслини олганда йил бошида кетишим мумкин эди, аммо бу давралар оралиғида амалга ошди. 10 йил қисқа вақт эмас, «Пахтакор»даги фаолиятим туфайли Ўзбекистон миллий терма жамоаси сафида ҳаракат қилдим. Чемпион бўлдим, кубок соҳиби бўлдим. 10 йил чакана вақт эмас. Ўйласам кўп нарсани айтишим мумкин. «Пахтакор» ном ҳам берди, нон ҳам.\n– Сиз 10 йил давомида «Пахтакор»да учта даврни бошдан кечирдингиз. Дастлабкиси 2003 йиллар, сиз катталар ичида кичиги. Кейин 2007 йилни оламиз. «Пахтакор» – «Бунёдкор» қарама-қаршилиги ва бугунги давр. Фаолиятингизни даврма-давр эсласак...\n– 2007 йилгача биз жуда кучли таркибга эга эдик. Таркибизмида 25та бола бўладиган бўлса, уларниг барчаси асосий таркибга киришга ҳақли эдилар. Ундан ташқари рақобат ҳам юқори бўлмади. «Бунёдкор»ни олий лигага чиқиши эса қизиқарли давр бўлди. Стадионлар тўлди, қизиқ ўйинлар сони ортди. Бу давр уч йил давом этди. Ҳақиқий дерби мазасини ҳам ўшанда татиган эдик. Ҳозир эса жамоа ўз сафини ёшартириб юборди. «Пахтакор»ни ёшлари кучли фақат уларни тўғри тарбиялай олиш лозим. 8 эмас 4 нафар яхши бола чиқсин, жамоанинг келажаги буюк бўлиб қолаверади.\n– Ўтган йили жамоа эришган чемпионликда Сизни ролингиз, яъни кичик жамоадошларингизни майдонда қўллаб-қувватлашингиз жуда ҳам ас қотди. Ўз пайтида «Пахтакор»га келганизда Сизга ҳам шундай муносабатда бўлишган эди...\n– 2003 йил жамоага келганимда Бахтиёр Ашурматов ва Гочкули Гочкулиевлардан кўп нарса ўрганар эдим. Улар қандай машғулот қилишади, кундалик иши қандай? Буларни барини ўрганиб борардим. У пайтлар Жепаров ёш бўлсада, жамоани етакчиси ва анча тажрибали ўйинчиси эди. Кримец ва Исматуллаев каби футболчиларнинг хизматида мен катта роль тутдим дея олмайман. Маслаҳат сўрашганида бердим, бошқа пайт ўзларининг қизиқишлари ҳам катта ўрин тутди.\n– 10 йил катта давр ва солиштириш учун айни муддао. Ҳозир ёш футболчини катта футболчи билан ўртасидаги мувозанат бузилиб қолгандек. Сизнинг ёшлигингизда бу қандай бўлган?\n– У пайтда катталардан аввал овқат емас эдик. Аввал катталар кириб чиқиша эди, кейин биз. Аввало бу клубларни яратаётган шароитига ҳам боғлиқ. Қандайдир янгиланиш олиб киришни истаётганлар бор. Менинг фикрим, катталар ва ёшлар ўртасида масофа бўлиши керак!\n– Ўз пайтида «Пахтакор»да Анвар Солиев билан жуда ҳам ахил бўлгансиз, ҳозир ҳам. Сизни «Локомотив»га кетишингиз ва Анвар акани «Пахтакор»га қайтиши. Бу футболчи билан яна бир жамоада ўйнай олмаганиз алам қилдими?\n– Анвар акани жамоада ўз ўрнимни топиб кетишимда жуда катта меҳнати ётибди. Мени доимий равишда қўллаб-қувватлаб ўз укасидек кўрдилар. Ўз пайтида улар «Пахтакор»дан «Бунёдкор»га ўтдилар, мен эса бугун «Локомотив»га. Ўша пайтлар Анвар акадан ташқари, Ашурматовдан кўп нарса ўрганар эдим.\n– 2008-09 йилларда «Бунёдкор» Сиз билан жиддий қизиқди. Кейин «Насаф». Бугунги кунда Сиз каби содиқ ўйинчилар камайиб кетди...\n– Ҳамма футболчи ўзи учун қониқарли шароитда ўйнашни истайди. Мен фаолиятимни «Пахтакор»да тугатаман деб ўйлардим. 2012 йил чемпион бўлдик, мен жамоадан кетаман деб ўйламанган ҳам эдим. Шу ерда мураббий бўлиб қолишни режалаштиргандим. Фаолиятимни тугатиш учун 30 ёшни анча эрта деб билдим.\n– Фаолиятингизда трамплин вазифасини ўтаб берган «Машъал» ҳақида тўхталиб ўтсангиз...\n– Бу футболга илк қадамларимиз эди. Бунда Баҳром Давлатовнинг хиссаси катта бўлди. Аслида Давлатов мени «Янгиер»га чақирган эди. «Насаф»га қарши биринчи ўйинимни ўтказганман. Кейин эса «Машъал»га бордик. Аслида «Машъал»да ишим зўр бошланмаган. 1 лигада қатнашар эдик, тиззамдан жиддий жароҳат олдим. Мавсум деярли бошланиш арафасида, битта жамоа таркибида эса иккита ёш ўйинчи тушиши керак эди. Шунда жамоа раҳбарлари мени ҳеч бўлмаса бир давра ўйнаб беришимни илтимос қилишди. Баъзан ўйин пайтида оёғим чиқиб кетар эди. Бинт билан қаттиқ қилиб боғлаб, яна майдонга тушиб кетар эдим. Олий лигага чиққанимиздан кейин мавсумни тўлиқ асосий таркибда ўтказдим, кейин «Пахтакор» мени ўз сафига чақирди.\n– Болалигингиз қандай ўтган?\n– Мен болалар футболидан чиқмаганман. 9 синфда «Янгиер» кўригидан ўтиш учун бордим ва ўйнаб кетдим. Ундан аввал биронта жамоага бориб кўп йиллар давомида шуғулланмаганман.\n– Сиздан келиб чиқиб айтишим мумкинки, бугунги кундаги мураббийларнинг иш услуби тўғри эмас. Биронта истеъдодли болани мураббийга кўрсатманг, жавоб битта, «қариб» қолган, мени жамоам 5 йилдан бери бирга шуғулланади.\n– Шу гапингиз жуда ҳам тўғри. Мен-ку, 15 ёшимда футболга бордим. Баъзан мендан фарзандларини бирон жамоага жойлаб қўйишимни илтимос қилшади. Аммо ёрдам бера олмайман. Масалан дастлабки мусобақаларда қатнашганимда зўр ўйинчилар бўларди, ҳозир улар йўқ. Мана Рўзиқул Бердиевни олайлик, ҳарбий хизматдан кейин ўз фаолиятини бошлаган. Бу киши ярим ҳимоя чизиғида энг зўр ўйинчилардан бири бўлган. «Насаф»ни энг олди футболчиси эди.\n– Ёки «Хоразм»ни собиқ футболчиси Сарвар Ибодуллаевни олайлик. Киракашлик қилиб юрганида футболчи дўстини машғулотга ташлаб қўяди, машғулотда ўйинчи камлиги учун майдонга чиқади ва биринчи лига тўпурари бўлди. Ўшанда у 26 ёшда эди.\n– Сарвар озроқ ўйнади тўғри. Аммо Рўзиқул Бердиевга мана-ман деганлар ҳам ҳавас қилишган. Кейин иккинчи томон ҳам бор. Баъзан ота-оналар ўз фарзандларини жуда ҳам зўр дейдилар. Ҳеч қайси ота-она ўз боласини ёмон демайди.\n– Болалар футболида селекцияни жиддий йўлга қўйиш керак деган фикрга қандай қарайсиз?\n– Селекция керак, айниқса селекционерлар. Ёки яна бир нарса, кўп футболчилар бир жамоада ўйнайдида, мавсум тугаганидан кейин раҳбарлар унга чиқиш эшикларини кўрсатишади. Баъзан алам қилади. Шу кунгача фақатгина Миржалол Қосимовни хайрлашув учрашуви бўлганлигини эслаймиз.\n– Турнирларни футболчининг фаолиятидаги аҳамияти қандай?\n– Жуда ҳам катта! Майли ҳамма Тошкентга келмасин, аммо марказ ва туманларда ўтказса бўлади. 10та машғулотдан битта ўйин яхши. Мусобақалар орқали ёшлар катта футболга тайёрланади. Қишлоқда оддий машғулот ўтказиб юраверади, олий лигага чиқса ўзини йўқотиб қўяди. Турнирлар орқали ўзини рухан ҳам тарбиялаб боради.\n– Кореяда шу нарсага гувохи бўлдим-ки, битта ўйинчига камида 7та имконият беришар экан. Бу борада Сизни омадингиз бор экан бир уринишда жамоа топдингиз. Кўплаб истеъдодлар эса дастлабки машғулотда ҳаяжонланиб футболдан четга чиқиб қолишяпти.\n– Кўпроқ лига очиш керакми дейман. Авваллари вилоятларда иккинчи лигалар қизиқарли ўтган.\n– Олий лигани савиясичи, мухлислар камайиб кетди. Мухлис кам стадионда ўйнаш зерикарлими, бу кайфиятга таъсир қиладими?\n– Футболчини меҳнатига мухлис баҳо беради. Ҳақиқатдан ҳам мухлис бўлмаса қизиқиш сўнади. Жамоалар кучаяпти-ю, мухлислар учун қизиқ бўлмаяпти. Терма жамоамиз ҳам ёмон натижалар кўрсатмади. Лекин бари-бир яхши бўлади. Бундай қолиб кетмайди деб ўйлайман. Яна ёшларга яхши эътибор беришимиз керак. Чет элда ўйнайдиган легионерларимиз кўпайсин. 40та легионеримиз бўлса ва ундан ҳеч бўлмаса 20та МТЖга номзод бўлсин шунда катта муаффақиятларга эришамиз.\n– Олий лигани бугунги ҳолатига келиб қолишига кўпроқ нималар сабаб бўляпти деб ўйлайсиз, ҳакамлар, стадион инфраструктураси, майдон майсаси?\n– Ҳакамларни муҳокама қилмайман. Шароитлар ҳам чакки эмас. Очиғи билмадим...


Дзюдо бўйича Тошкент Гран-Присининг илк кунида Ўзбекистон вакиллари 2та медал олди\nТошкентда старт олган дзюдо бўйича Гран-при турнирининг дастлабки кун беллашувлари ўз ниҳоясига етди.\nБиринчи кундан сўнг Ўзбекистон терма жамоаси вакиллари 2та медални қўлга киритишди. Ҳар икки медаль ҳам 60 килограммгача бўлган полвонлар томонидан олинди.\nШарофиддин Лутфуллаев финалда япониялик Юма Ошима билан баҳс олиб бориб, муддатидан аввал мағлубиятга учради. Диёрбек Ўрозбоев эса бронза медали учун туркиялик Бекир Ўзлу билан баҳс олиб бориши керак эди. Аммо турк дзюдочиси жароҳати сабаб беллашувдан бош тортди ва Ўрозбоев жангсиз ғалаба қилди.\nБиринчи кун якунидан сўнг медаллар жамғариш бўйича Ўзбекистон вакиллари умумжамоа ҳисобида еттинчи ўринни банд этишди. Япония терма жамоаси 60 ва 66 килограмм вазн тоифасида иштирок этган спортчиларнинг муваффақиятидан кейин 2та олтин медаль билан якка пешқадам бўлиб туришибди.


Дунёда ўхшаши йўқ илмий марказ ва ҳадис мактаби (фотогалерея) - Халқ сўзи\n04:10 12 Январь 2019 Жамият\n— Нафақат Марказий Осиёда, балки бутун мусулмон дунёсида ноёб бу марказ ислом динининг асл моҳиятини, унинг фалсафасини кенг тарғиб қилиш, илмий бойитишга салмоқли ҳисса қўшган алломаларимизнинг сўнмас мероси тимсолида ташкил этилди, — дейди Ўзбекистон Республикаси Вазирлар Маҳкамаси ҳузуридаги Дин ишлари бўйича қўмита раиси ўринбосари Нуриймон Абулҳасан. — Бунга марказ биносини миллий меъморчилик анъаналари асосида бунёд этишда ҳам алоҳида эътибор қаратилди.\nПрезидентимиз таклифлари билан, аввало, бинога кириш фойесида улкан гумбаз қурилиб, унинг ички томонига Қуръони каримнинг биринчи нозил бўлган оятлари, яъни “Алақ” сурасининг беш ояти ёзилди. Бу оятларнинг учтасида пайғамбаримиз Муҳаммад саллалоҳу алайҳи вассалламга “Ўқинг” деб мурожаат қилинган. Бу ушбу даргоҳга кирганданоқ унинг мазмун-моҳиятини ифода этиб, марказнинг илму урфон, зиё маркази эканлигини намоён этади. Шунингдек, гумбазда Имом Бухорий ҳазратларининг “Жоме ас-саҳиҳ” китобларида келтирилган биринчи — “Барча эзгу амаллар ниятга боғлиқдир” деган ҳадиси битилдики, бу марказнинг ташкил этилиши бизнинг эзгу ниятларимиз билан боғлиқ, деган маънони ифодалайди. Буюк аждодларимизнинг руҳини шод этиш, файз¬ли Ўзбекистонимизнинг муборак заминида макон топган ҳаётий билимларни яна шуълалантириш бизнинг эзгу ниятларимиздир.\nМарказнинг биринчи қаватида ташкил этилган музейга кирган киши асл илм манбаидан куч олиши табиий, ўзингизни руҳан поклангандек сезасиз. Музей марказига “Саҳиҳи Бухорий” китобининг қадимий қўлёзма нусхаси ва буюк муҳаддиснинг айни пайтда дунёнинг турли мамлакатларида сақланаётган ноёб асарларининг нусхалари қўйилган.\n— Жумладан, дунёнинг 14 етакчи ислом тадқиқот маркази, университетлар билан ҳамкорликка оид меморандумлар имзоланди, — дейди Имом Бухорий халқаро илмий-тадқиқот маркази раҳбари Шовосил Зиёдов. — Бундан ташқари, Буюк Британия, Франция, Германия, АҚШ, Саудия Арабистони, Миср, Туркия, Малайзия, Покистон, Ҳиндистондаги илмий марказлар билан ҳамкорлик алоқалари ўрнатилди. Малайзиянинг Ислом илмлари университети, Ислом цивилизацияси институти, Исломни англаш институти билан буюк алломаларимиз илмий меросини ўрганиш йўналишида келишувларга эришилди, Саудия Арабистонининг Подшоҳ Абдулазиз университети, Суннат ва набавий меросни ўрганиш маркази билан хорижда сақланаётган нодир қўлёзмаларнинг нусхаларини олиш масалалари муҳокама қилинди.\nМаълумки, Президентимизнинг 2018 йил 16 апрелдаги “Диний-маърифий соҳа фаолиятини тубдан такомиллаштириш чора-тадбирлари тўғрисида”ги Фармони ижросини таъминлаш мақсадида Ўзбекистон Республикаси Вазирлар Маҳкамасининг “Ҳадис илми мактаби фаолиятини ташкил этиш ва қўллаб-қувватлаш чора-тадбирлари тўғрисида”ги қарори қабул қилинган эди.\nҚарорга кўра, Ўзбекистон мусулмонлари идораси муассислигида Ҳадис илми мактаби олий диний таълим муассасаси ташкил этилди. Бу мактабда ўқиш муддати беш йил бўлиб, кундузги таълим шаклида олиб борилади. Ҳадисшунослик фанлари билан бир қаторда, Қуръони карим, фиқҳ, ақида, тафсир, ислом тарихи каби фанлар ҳамда хорижий тиллардан чуқур билим бериладиган мактабга араб тили ва ҳадис фанларини ўзлаштирган, мумтоз матнларни ўқий оладиган ҳамда уларни ёд олишга салоҳияти бўлган 5 — 10 нафар Ўзбекистон ва хорижий мамлакатлар фуқаролари суҳбат асосида саралаб олинади.\n— Тарихдан маълумки, заминимизда узоқ ўтмишда исломий илмларни ўргатувчи мактаблар шаклланган, — дейди Имом Термизий халқаро илмий-тадқиқот маркази директори Убайдулла Уватов. — Масалан, Самарқандда ҳадис илми, Қаршида калом илми, ақида илми, Марғилонда фиқҳ илми, Бухорода тасаввуф илми мактаби бўлган. Мана, орадан бир неча аср ўтиб ташкил этилаётган ушбу марказларда замонамизнинг бухорийлари, насафийлари, марғинонийлари етишиб чиқиши керак. Ва иншооллоҳ, бу мақсадларимиз рўёбга чиқади.\nМаълумот учун айтиш жоизки, ислом билим юртларида барча диний фанлар бўйича бошланғич билим ва тушунчалар берилади. Ҳадис илми мактабида эса фақат ҳадис илмига хос ёки уни ўрганишга кўмак берувчи мумтоз манбалар “Устоз — шогирд” анъанаси асосида ўқитилади.


Донбассда ушланган ЕХҲТ кузатувчилари, Конституциядан NATO’га қўшилиш қисмини олиб ташлашдан бош тортган Украина, Зеленскийнинг бойлигига қизиқиш билдирган Голландия партияси – Bugun.uz\nЖаҳон - 22:33 · 25.04.2022\nДонбассда ушланган ЕХҲТ кузатувчилари, Конституциядан NATO’га қўшилиш қисмини олиб ташлашдан бош тортган Украина, Зеленскийнинг бойлигига қизиқиш билдирган Голландия партияси\nРоссия қўшинларининг Украина ҳудудларига бостириб кириши ортидан бошланган уруш 24 февралдан буён давом этмоқда. Қуйида 25 апрель куни содир бўлган можарога алоқадор асосий янгиликларни тақдим этамиз.\nЕвропа Иттифоқи Ҳиндистон ва Осиё давлатларини Россияга қарши узоқ муддатли санкцияларни қўллаб-қувватлашга чақирди\nЕвропа Комиссияси раҳбари Урсула фон дер Ляйен Ҳиндистон ва Ҳинд-Тинч океани минтақасидаги барча мамлакатларни Европа Иттифоқи узоқ вақт давомида ишлаб чиққан Россияга қарши санкцияларни қўллаб-қувватлашга чақирди. Унинг сўзларига кўра, ЕИ Украинадаги ҳарбий амалиётда Россиянинг «стратегик мағлубиятига» эришмоқчи.\n«Биз санкцияларни узоқ вақт сақлаб қоладиган тарзда ишлаб чиқдик. Ҳиндистон, Ҳинд-Тинч океани минтақасидаги барча мамлакатларни ҳамда халқаро ҳамжамиятни мустаҳкам тинчлик йўлида ушбу чора-тадбирларни қўллаб-қувватлашга чақирамиз», — деди фон дер Ляйен Нью-Деҳлидаги халқаро сиёсатшунослик конференциясида.\nУнинг қўшимча қилишича, Европа Иттифоқи Россия қўшинларининг Украинадаги ҳарбий амалиётини «ўз хавфсизлигига тўғридан-тўғри таҳдид» деб билади ва шунинг учун Россиянинг «стратегик мағлубиятига» эришмоқчи.\nЕХҲТ Донбассда ҳибсга олинган кузатувчиларни зудлик билан озод қилишга чақирди\nЕвропада Хавфсизлик ва Ҳамкорлик Ташкилоти (ЙХҲТ) Донецк ва Луганскда ҳибсга олинган махсус мониторинг миссияси кузатувчиларини зудлик билан озод қилишни талаб қилди.\n«Донецк ва Луганскда Миллий махсус кузатув миссияси аъзоларининг ҳибсга олиниши қабул қилиб бўлмайдиган ҳолат ва биз уларни зудлик билан озод қилишга чақирамиз», — деди ЕХҲТнинг амалдаги раиси, Польша ташқи ишлар вазири Збигнев Рау. «CNN» маълумотларига кўра, ЕХҲТнинг тўрт нафар ходими қўлга олинган.\nУкраина Конституциядан NATO’га қўшилиш ҳақидаги бандни олиб ташлашдан бош тортди\nОлий Рада спикери Руслан Стефанчук Украина Конституциядан NATO’га кириш нияти ҳақидаги бандни олиб ташламаслигини айтди.\n«Биз бундай қилмаймиз. Конституцияни ўзгартириш мақсади йўқ ва ҳеч қачон бўлмайди», — деди у «Украйинска правда» газетасига берган интервьюсида «Украина конституциядан NATO’га кириш ҳақидаги бандни олиб ташлайдими?» деган саволга жавоб берар экан.\nИстанбулдаги Россия–Украина музокараларидан сўнг Россия делегацияси раҳбари Владимир Мединский Украина Россиянинг NATO’га кирмаслик ва ҳарбий базаларни жойлаштирмаслик ҳақидаги фундаментал талабларига рози бўлганини айтган.\nУкраинанинг блоксиз мақоми Россиянинг Украина билан музокаралардаги асосий талабларидан биридир.\nГолландияда партиялардан бири Зеленскийнинг 850 миллион долларлик бойлигига қизиқиш билдирмоқда\nГолландиянинг «Демократия учун форум» партияси Украина президенти Владимир Зеленскийнинг 850 миллион долларга баҳоланган бойлигининг келиб чиқиши билан қизиқмоқда, дейилади сиёсий кучнинг Twitter’даги постида.\n«Зеленский жуда катта бойликка эга. Турли ҳисоб-китобларга кўра, бу тахминан 850 миллион доллар ва у бу пулнинг катта қисмини президент бўлгунига қадар топмаган. Хўш, у бу пулни қандай топган? Ва энг муҳими, у қаерга кетади?» дейилган партия постида.\n«Демократия учун форум» партияси 2016 йилда ташкил этилган.


Бош саҳифа – Чехия товуқлари\nУшбу сайтнинг мақсади – парандачилик саноатида анъанавит чехия зотига мансуб бўлган товуқларни кенг тарқалишига ҳисса қўшиш ва биохилма-хилликни сақлаб қолиш. Айни пайтда, Чехия ҳудудида икки хил турдаги товуқлар этиштирилмоқда - олтин зотли товуқлар ва Шумава товуқлар.\nCopyright © Чехия товуқлари, 2008-2018. Барча ҳуқуқлар ҳимояланган. Сўнгги янгиланиш 06. январ 2018


Зикир Муҳаммаджонов: «Замонавий асар саҳнада яралади» (2010) — www.ziyouz.uz\nБош саҳифа СуҳбатларЗикир Муҳаммаджонов: «Замонавий асар саҳнада яралади» (2010)\nЎзбекистон халқ артисти, Ўзбекистон Қаҳрамони Зикир Муҳаммаджонов замонавий ўзбек миллий театр санъатининг йирик намояндаларидан бири. Тўқсон ёшни қарши олаётган таниқли санъаткоримиз ҳамон саҳнада. Етмиш йилдирки, турфа хил қаҳрамонлар ҳаётини яшаб келаётган актёр ўзбек театр санъатининг жонли солномасига айланган, десак, асло муболаға бўлмайди. Халқаро театр байрами арафасида табаррук ёшдаги санъаткоримиз билан ёш актёрлар, режиссёрлар ва драматурглар ижоди, умуман, театр ва театр ходимларининг бурч ва вазифалари тўғрисида суҳбат қурдик.\n— Зикир ака, атоқли устоз санъаткор, кўпни кўрган инсон сифатида ўзбек театри бугунги ижодий баркамоллик даврига қандай етиб келди, деб ўйлайсиз?\n— Театрнинг бир ажиб хусусияти бор: у вақти-вақти билан янгиланиб ва тозаланиб туради. Шунинг учун биз хоҳлаймизми-йўқми, у ўз вазифасини унутмасдан, жамиятга эзгулик ва ёруғлик бахш этишга интилаверади. Театр шуниси билан ҳодиса.\nЖуда кўп давлатларда бўлдим. Уларнинг театр санъатини кузатдим. Шуни билиб қўйиш керакки, хорижий давлатларнинг аксариятида театр театр учун хизмат қилади. Лекин ўзбек театри бошқача. Бизнинг театр, авваламбор, маънавият учун хизмат қилади. У инсонни улуғлайди ва унинг тақдири ҳақида қайғуради. Қаҳрамонларимиз умр бўйи ўзининг кимлигини билиш учун изланади.\nЁдимда, ўтган асрнинг охирида Ўзбекистонга меҳмон бўлиб келган машҳур инглиз режиссёри Питер Брук шундай деган эди: “Ўзбек театри ва унинг актёрларидан кўп нарсани ўрганса бўлар экан. Театр доимо булоқдек тоза бўлиб, инсоннинг қалбини ўзбек саҳнасидек ёритиб туриши керак экан”.\nТеатр санъатимизни шу эътирофга Етим Бобожонов, Тошхўжа Хўжаев, Александр Гинзбург каби машҳур саҳна юлдузлари тажрибаларини қадрлаган, улар билан ёнма-ён, ҳамнафас ижод қилган, устозларнинг шижоати, саҳна ижодига бўлган муҳаббатини унутмаган актёр ва режиссёрларимиз олиб чиққан.\n— Театр санъаткордан доимий равишда изланиб, фидойилик кўрсатиб, ҳаёт талабини, одамлар кайфиятини сезиб яшашни талаб қилади, деган гап бор. Сизнинг бу борадаги фикрингиз қандай?\n— Тўғри айтасиз. Афсуски, айрим актёрларнинг бирор эсда қоларли рол ўйнай олмай саҳнани тарк этган ҳоллари ҳам бўлади. Лекин шуни ҳам унутмайликки, театр тарихида из қолдирган кўплаб актёрлар у ёки бу спектаклда фақат қаҳрамонларни ижро этганлари учун санъаткор бўлиб қолмаганлар. Улар ўзларига берилган ушоққина, эпизодик ролларга ҳам ижодий тақдирларини ҳал қилувчи бир имкон сифатида ёндашганлар. Истеъдодли актёр эпизодик ролда ҳам бош рол ижрочисини сояда қолдириб кетади. Шу ўринда мен устоз Миршоҳид Мироқиловни айтишим мумкин. Бу актёр саҳна тарихида айнан шу кичик роллари билан муҳрланиб қолди. Яъни, гап ролнинг катта-кичигида эмас.\n— Санъаткор ҳамиша эл эътиборида. Тўйлар, устма-уст реклама роликларида қатнашишлар, аввало, унинг савияси, қолаверса, обрўйини пасайтираётгандек бўлиб туюлади. Сиз бунга нима дейсиз?\n— Бунга ўзимиз айбдормиз. Биласизми, айрим ёш ҳамкасбларимга қараб гоҳида жуда ачинаман. 10-12 соатлик иш вақтида шошганча радио-телевидениега югуришади, кетма-кет тўйга боришади. Очиғи, шу тўйлар театр ижодкорларининг обрўсини тушириб қўйди. Буни тан олиш керак. Тўйда аксарият актёрлар ўзларини назорат қилолмаганлари туфайли театрда эришилган ҳурмат ва эътибор бир зумда ювилиб кетяпти. Бизнинг ишимиз нозик. Таниқли актёрларнинг реклама роликларида экранда пайдо бўлиб, озиқ-овқат маҳсулотларини ва ичимликларни тарғиб қилишлари ҳам тўйга югуриш билан баробар. Шуни ёдда тутиш лозимки, юксак санъат бачканаликни ёқтирмайди.\nБундай ҳолларга ружу қўйиш мешчанликка олиб келади, мешчанлик эса савиясизликка етаклайди. Бундан эҳтиёт бўлиш керак.\nБиз театр санъаткорларига ноёб бир вазифа инъом этилган, у ҳам бўлса томошабинлар қалбига кириб бориб, уларнинг руҳиятига таъсир ўтказиш. Бу иш фақат ҳақиқий санъаткор ва катта мўъжизавий кучга эга бўлган театрнинг қўлидан келади. Театрда яхши асар томошабинни ўйлантиради, уни ҳаяжонга солади, руҳий оламини янгилайди. Айнан шу нарса ҳақиқий саҳна санъатининг вазифаси.\nАгар эътиборга лойиқ замонавий драма асарлари режиссёрни қониқтирмаса, унда ўзбек ва жаҳон классик асарларига мурожаат этган маъқул. Классикада гап кўп. Аслида театрни театр қилиб ушлаб турган нарса классик асарлар бўлади.\nАйни вақтда истеъдодли драматурглар билан бирга замонавий мавзулар устида ҳам тинимсиз иш олиб бориш лозим. Театрни театр қиладиган бу — замонавий мавзу. Бизнинг бугунги ҳаётимизда эса бунинг учун қанча-қанча мавзулар мавжуд.\nЯъни, замонамиз қаҳрамонлари образини яратиш олдимизда турган долзарб масаладир. Ватан мустақиллиги, равнақи йўлида умрини бахшида этаётган қаҳрамонларимиз саҳнада ўз ўринларини топишлари керак. Бунда кўп нарса драматургнинг маҳоратига боғлиқ бўлиб қолмоқда. Ҳақиқий замонавий асар театрнинг ўзида яратилади. Ўзига жуда ишониб юборган драматургларни кўрганимда, бир воқеа ёдимга тушади. Жаҳон драматургиясининг отаси Уилям Шекспир дўсти, актёр ва драматург Бен Жонсонга вафоти олдидан шундай гапларни айтган экан: “Ҳар бир асаримни театрга тақдим этар эканман, мени чуқур ҳаяжон ва қўрқув босади. Яратган асаримда бирор-бир нуқсон ёки камчилик йўқмикан, драматургия қонун-қоидаларига, саҳна талабларига жавоб берармикан, муқаддас саҳнага менинг асарим лойиқмикан, деган шубҳа мени қийнайверади. Бу шубҳа ва ҳаяжон сўнгги нафасимгача тарк этмади, шундан бахтиёрман”. Қаранг, Шекспирни Шекспир қилган мана шу ўзидан ҳеч қониқмаслик ҳисси эмасми?\n— Ўзбек театрининг эртанги куни, унинг келажаги албатта, кўп жиҳатдан ёш актёрлар ва режиссёрларнинг истеъдод ва изланишларига боғлиқ. Уларга қандай тилакларингиз бор?\n— Салкам ўн йил бурун, Миллий театримиз янги биносининг очилиш маросимида муҳтарам Президентимиз ёш театр ижодкорларига: “Сизлар ўзбек театр санъатимизнинг энг яхши анъаналарини асраб-авайлаб, ривожлантириб, келажак авлодларга етказасиз. Миллий ва умумбашарий қадриятларни тараннум этувчи етук асарларингиз билан халқимиз маданиятини янада юксалтиришга муносиб ҳисса қўшасиз”, деган эдилар. Энди бундан ортиқ гапни айтиш қийин. Мана, бугун республикамизда ёш режиссёрларнинг “Дебют — 2010” фестивали ўз ишини бошлаяпти. Бундай фестиваллар аввалги йилларда ҳам жуда самарали бўлганди. Маданият ва спорт ишлари вазирлиги, “Ўзбектеатр” бирлашмаси бундай тадбирларни уюштириб, ёш режиссёрларга катта ғамхўрлик кўрсатмоқда. Ўтган фестивалларда ўзини намоён этган режиссёрлар бугун театр санъатини ҳаракатга келтирувчи кучларга айланяпти. Ўйлайманки, бу гал ҳам ушбу фестивал ёш ва истеъдодли режиссёрларни кашф этиб, миллий режиссура мактабини ривожлантиришга ўз ҳиссасини қўшади. Ёш режиссёрларга омад ёр бўлсин, дейман. Барча ҳамкасбларимни Халқаро театр куни билан чин қалбимдан табриклайман.\n“Ўзбекистон адабиёти ва санъати” газетасининг 2010 йил 13-сонидан олинди.\n← Аввалги Аввалги Барно Султонова. Уйингиздаги кутубхона энг катта бойликдир\nКейинги → Кейинги: Ўзга сайёраликлар келгани ростми?


18:41 / 28.04.2017 2000 pdf Ўқиш режими + -\nИбн Умар розияллоҳу анҳудан ривоят қилинади: «Пайғамбар соллаллоҳу алайҳи васалламнинг даврларида масжид хом ғиштдан бино қилинган эди. Унинг шифти хурмо шохлардан эди. Устунлари эса хурмо ёғочидан эди. Абу Бакр унга ҳеч нарсани зиёда қилмади. Умар унга зиёда қилди. У масжидни Пайғамбар соллаллоҳу алайҳи васаллам даврларидаги асосга қайтадан хом ғишт ва хурмо шохидан қурди. Устунларини яна хурмо ёғочидан қилди. Сўнгра уни Усмон ўзгартирди. Кўпгина зиёдалар қилди. Деворларини нақшланган тош ва пишган ғиштдан қилди. Устунларини нақшланган тошдан, шифтини, саж ёғочидан қилди». Бухорий ва Абу Довуд ривоят қилган.\nШарҳ: Ҳазрати Абдуллоҳ ибн Умар розияллоҳу анҳу Пайғамбаримиз соллаллоҳу алайҳи васалламнинг масжидларини, У зотнинг ўзлари ва уч халифалари даврларидаги васфини қисқача сўзлар билан ифода қилмоқдалар.\n1. Пайғамбаримиз соллаллоҳу алайҳи васалламнинг даврлари.\nМасжид биноси хом ғиштдан, шифти хурмо шохидан, устунлари хурмо ёғочидан эди.\nМасжид қурилишида саҳобаларга бош бўлиб, ҳазрати Пайғамбар соллаллоҳу алайҳи васалламнинг ўзлари шахсан иштирок этган эдилар.\nМасжиднинг ҳажми ҳам кичик эди. Ёмғир ёғса хурмо шохларидан қилинган шифтдан ўтиб ерга тушар, сажда қилган одамнинг пешонасига лой ёпишар эди. Масжид ерига ҳеч нарса тўшалмаган эди.\nПайғамбар соллаллоҳу алайҳи васалламнинг давларида ана шундоқ содда ва кичик эди.\n2. Абу Бакр Сиддиқ розияллоҳу анҳу даврлари.\nМасжидин Набавий бу даврда ўзгаришсиз қолди. Чунки, ҳазрати Абу Бакр оз муддат халифа бўлиб, сўнгра вафот топдилар. Ўша оз муддат ҳам ридда урушларида сарф бўлди.\nБунинг устига ҳазрати Абу Бакр розияллоҳу анҳу табиатан Расулуллоҳ соллаллоҳу алайҳи васаллам даврларидаги нарсанинг ҳеч бирини ўзгартишни хоҳламас эдилар. Шунингдек, у кишининг даврларида Масжидин Набавийга ўзгартиш қилиш эҳтёжи ҳам йўқ эди.\n3. Ҳазрати Умар ибн Хаттоб розияллоҳу анҳу даврлари.\nҲазрати Абу Бакр розияллоҳу анҳудан кейин халифа бўлган Умар ибн Хаттоб розияллоҳу анҳу ўн икки йилдан кўпроқ халифалик қилдилар. Табиийки, хом ғиштдан қилинган, шифти фақат хурмо шохи ила тўсилган масжид ислоҳга муҳтож бўлиб қолди. Ана шунда ҳазрати Умар розияллоҳу анҳу Пайғамбар соллаллоҳу алайҳи васалламнинг масжидларини айни қурулиш моддалари, хом ғишт, хурмо шохи ва ёғочидан, худди ўзига ўхшатиб қайта қурдилар. У киши масжид Пайғамбаримиз соллаллоҳу алайҳи васаллам даврларидаги кўринишини йўқотмаслигига эътибор бердилар.\n4. Ҳазрати Усмон ибн Аффон даврлари.\nМаълумки ҳазрати Усмон узоқ вақт халифалик қилдилар. Бу давр ичида Ислом давлати мислсиз равишда кенгайди. Турли халқлар Исломга кирди. Мусулмонлар сони жуда ҳам кўпайди. Саҳобаи киромлар ҳам турли юртларга тарқаб кетдилар. Шунга ўхшаш кўпгина ўзгаришлар бўлди.\nАна шу давр ичида ҳазрати Усмон ҳам анчагина ишлар қилдилар. Бу ишларнинг кўпи янгилик ҳисобланар эди. Бу янгиликлар асосан давр тақозаси ила юзага чиққан янгиликлар эди. Ўша янгиликлар ичида Пайғамбаримиз соллаллоҳу алайҳи васалламнинг масжидларини янгидан кенгайтириб қуриш ҳам бор эди.\nИбн Умар розияллоҳу анҳудан ушбу ривоятларида айтилганидек, ҳазрати Усмон Пайғамбар соллаллоҳу алайҳи васалламнинг масжидларига кўплаб зиёдалар қилдилар. Аввало уни анчагина кенг ва катта қилдилар. Қолаверса қурулиш моддаларини тамоман бошқа қилдилар. Хом ғишт ўрнига нақш солинган тош ва пишиқ ғишт ишлатдилар. Устунларини ҳам хурмо ёғочи ўрнига нақшиндор тошлардан қилдилар. Шифтини эса, хурмо шоҳлари ўрнига Ҳиндистондан келтирилган саж ёғочларидан қилдирдилар.\nҲазрати Усмон розияллоҳу анҳунинг бу ишлари ўз тарафдорлари томонидан маъқулланган бўлса ҳам, у кишига қарши одамлар томонидан қаттиқ танқид қилинган. Одамлар ўртасида турли гап-сўз кўпайган. Ҳатто, ҳазрати Усмон ўзлари баёнот бериб, мен Расулуллоҳ соллаллоҳу алайҳи васалламнинг ким Аллоҳ учун бир масжид қурса, Аллоҳ унга жаннатдан бир уй бино қилади, деганларини эшитган эдим, шунинг учун қилдим, деганлар. Аммо, мазкур гап-сўзлар тўхтамаган.\nҲазрати Усмон розияллоҳу анҳуга қарши қўзғолон кўтариб, у зот Қуръон ўқиб ўтирган жойга кириб, жонларига суиқасд қилишга журъат этган тоифа у кишига қарши қўйган айблар ичида ушбу масжидни ўзгартириш ҳам бор эди.\nКейинчалик, замон ўтиши билан Пайғамбаримиз соллаллоҳу алайҳи васалламнинг масжидларига кўплаб ўзгартиришлар киритилган. Улар ҳақида алоҳида китоблар ҳам битилган. Бизнинг давримизда қилинган ўзгартишлар эса, бир эмас, бир неча китоб бўладиган даражада кўпдир.\nЖобир розияллоҳу анҳудан ривоят қилинади: «Пайғамбар соллаллоҳу алайҳи васаллам хурмо дарахти тўнкасида хутба қилар эдилар. У зот минбар тутганларида тўнка йиғлади. Шунда Пайғамбар соллаллоҳу алайҳи васаллам келиб, уни лозим тутганларида у йиғидан тўхтади». Термизий ва Бухорий ривоят қилган.\nШарҳ: Ушбу ривоятда Пайғамбаримиз соллаллоҳу алайҳи васалламнинг масжидлари ўта содда бўлганлиги ва У зотнинг мўъжизалари ҳақида сўз кетмоқда.\nПайғамбар соллаллоҳу алайҳи васаллам Аллоҳнинг энг афзал Пайғамбари бўлишларига қарамай хурмо дарахти тўнкасига чиқиб хутба қилишлари, у зотнинг ўта камтар ва содда ҳаёт кечирганларидан дарак беради.\nКейинчалик Пайғамбар соллаллоҳу алайҳи васаллам ўзларига бир саҳобия аёл хизматкорига айтиб, ясатиб берган уч поғанали минбарга чиқиб хутба қилаётганларида, у зотнинг фироғига чидай олмай, ҳалиги тўнка ёш болага ўхшаб йиғлаган. Бу йиғини Жума намозига келганлар барчалари эшитганлар. Йиғлаб турган тўнкага Пайғамбар соллаллоҳу алайҳи васаллам муборак қўлларини қўйганларида у йиғидан тўхтаган. Бу – Пайғамбарлик мўъжизаси эди. У зот соллаллоҳу алайҳи васаллам оёқларини қўйиб туришларидан жонсиз тўнка ҳам фахрланар экан. Пайғамбар соллаллоҳу алайҳи васаллам уни тарк қилиб минбарга ўтганларига надомат қилиб йиғлаган экан.\nҲа, Муҳаммад алайҳиссаломга уммат бўлиш бахтига муяссар бўлганлар ҳар қанча хурсанд бўлса, шунча оз.\nУ зотга уммат бўлиб туриб, шариятларига, суннатларига амал қилмаганлар ҳар қанча йиғласалар, шунча оз.\nЧунки, Пайғамбар соллаллоҳу алайҳи васаллам ундоқ кишилардан воз кечишлари аниқ ва равшан. Ундоқ нобакор одамлар ушбу ривоятдаги тўнкачалик ҳам эмаслар.\nЯна ўша кишидан ривоят қилинади: «Бир аёл келиб: «Эй, Аллоҳнинг Расули, сизга устида ўтирадиган бир нарса қилиб берайми? Менинг дурадгор қулим бор», деди.\n«Агар хоҳласанг, минбар қил», дедилар у зот». Учовлари ривоят қилган.\nШарҳ: Ўша ҳимматли саҳобиянинг исмлари Оиша бўлган экан. Дурадгор ғуломнинг исми эса Маймун.\nУшбу суҳбатдан кейин Маймун Пайғамбаримиз соллаллоҳу алайҳи васалламга уч поғаналик минбар ясаган ва унинг хожа ойими мазкура Оиша розияллоҳу анҳо олиб келиб ўрнатган. Ўша минбарга Расулуллоҳ соллаллоҳу алайҳи васаллам чиқиб хутба айта бошлаганларида аввалги ривоятда келганидек, тўнка йиғлай бошлаган. Бу минбар Пайғамбар соллаллоҳу алайҳи васалламдан кейин ҳам узоқ вақт турган. Кейинчалик масжидга ўт кетганда куйиб кетган.\nПайғамбаримиз соллаллоҳу алайҳи васалламнинг масжидларида бошқа айтарлик нарса бўлмаган. Бу масжидлар содда ва зебу-зийнатсиз бўлишига тарғиб десак адайшмаймиз.\n18:40 / 29.04.2017 7846\n18:42 / 28.04.2017 1540\nҚуръон Каримда Мусо алайҳиссалом 132 марта зикр қилинган. У зотнинг номлари Бақара, Оли Имрон, Нисо, Моида, Анъом, Аъроф, Юнус, Ҳуд, Иброҳим, Исро, Каҳф, Марям, Тоҳо, давоми...\n6375 15:57 / 28.04.2017\nҚуръони Каримда исми шарифи кўп зикр қилинган зотлардан бирлари Иброҳим алайҳиссаломдирлар, десак муболаға қилмаган бўламиз. У зотнинг муборак исмлари каломи давоми...\n3391 15:56 / 28.04.2017\nОДАМНИНГ ЯРАТИЛИШИБиринчи инсон ва биринчи Пайғамбар бўлмиш отамиз Одам алайҳиссаломнинг яратилишлари қиссаси Бақара сурасида қуйидагича баён этилади .Эсла, давоми...\n3610 15:54 / 28.04.2017\nҚуръон Каримда Ҳорун алайҳиссаломнинг номлари йигирма марта келган. У зот Бақара. Нисо, Анъом, Аъроф, Юнус, Марям, Тоҳо, Анбиё, Мўминун, Фурқон, Шуаро, Қасас ва давоми...\n1583 15:50 / 28.04.2017


Молия бўлими – Ўзбекистон касаба уюшмалари Федерациясининг Самарқанд вилояти кенгаши\nБабаев Карим Нартаевич\nСамарқанд вилояти касаба уюшмалари\nташкилотлари бирлашмаси кенгашининг\nЭлектрон почта манзили: k.babaev@kasaba.uz\nМолия бўлимини бошқаради, барча молиявий ишларни тўғри йўлга қўйилиши ва маблағлардан мақсадли фойдаланилиши устидан назорат қилади.\nЎзбекистон касаба уюшмалари Федерацияси Кенгашининг Уставига амал қилиб, молиявий масалалар бўйича Кенгаш Раёсати қарорларини бажаради ва уларнинг ижросини назорат қилади.\nФедерация Кенгашидан молиявий масалалар бўйича келган ҳужжатларни ўрганиб, бўлим ходимига ва қуйи касаба уюшма тузилмаларига етказади ҳамда бажарилишини назорат қилади. молиявий масалалар бўйича бўлимга тушган хатлар ва аризаларни кўриб чиқиб тегишли жавобларни тайёрлайди.\nМолиявий масалалар бўйича вилоят касаба уюшмалари ташкилотлари Бирлашмаси кенгаши қарорларини бажаради ва ижросини назорат қилади.\nБирлашма кенгаши раисига молиявий масалалар бўйича доимий равишда ҳисобот бериб боради.\nБирлашма кенгашининг штатлар жадвали, харажатлар сметаси, Кенгаш касаба уюшма бюджетининг йиллик ижроси бажарилиши бўйича раёсат мажлисларига маълумот тайёрлайди.\nБирлашма кенгаши маблағларини сметада кўрсатилган мақсадларга тўғри сарфланишини назорат қилиб боради ва ижросини таъминлайди.\nЖойлардаги ҳисобчилар билан доимий мулоқотда бўлиб, бухгалтерия ҳужжатларини тўғри расмийлаштирилишини назорат қилади.\nДебитор ва кредитор ташкилотлар билан муддати ўтган қарздорликларга йўл қўйилмаслигини, солиқ, статистика ва бошқа идораларга ҳисоботлар ўз вақтида ҳамда сифатли топширилишини таъминлайди.\nТуман, шаҳар ҳамда бошланғич касаба уюшма ташкилотлари масъул ходимларига касаба уюшма бюджети маблағларидан амалдаги меъёрий ҳужжатларга мувофиқ фойдаланиш мавзусида ўқув-семинарлар ташкил этишни таъминлайди.\nБирлашма Кенгаши, туман, шаҳар ҳамда бошланғич касаба уюшма ташкилотларида товар-моддий бойликларни инвентаризация қилишни ташкиллаштиради, Кенгаш ходимларига ойлик маошлари ва сафар харажатлари тўловларини ўз вақтида берилишини доимий назорат қилади.\nҲар 2 йилда бир марта Бирлашма кенгашининг молиявий фаолиятини Аудиторлик ташкилотлари билан келишган ҳолда, аудиторлик текширувидан ўтказилишини ташкиллаштиради.\nТуман, шаҳар ҳамда бошланғич касаба уюшма ташкилотлари балансида бўлган асосий воситалар устидан доимий назорат олиб боради ва уларни ҳисобдан чиқарилиши бўйича Федерация Кенгаши ёзма рухсати билан ҳамда Кенгаш раёсат йиғилишига маълумотлар тайёрлашни ташкиллаштиради.\nБирлашма кенгаши раҳбарияти билан келишган ҳолда касаба уюшма мулкини қайта ҳисоблаш ва баҳолаш учун мустақил экспертларни ҳамда консальтинг ва қайта баҳолаш ташкилотларидан мутахассисларни жалб этади.\nБўлимнинг тасдиқланган йиллик иш режаси асосида бюджет маблағларининг сарфланиши ҳамда молиявий ҳужжатларнинг расмийлаштирилиши бўйича бирлашма Кенгаш Раёсати йиғилишларига маълумот тайёрлайди.\nБирлашма кенгаши балансидаги болалар соғломлаштириш оромгоҳини мавсумга тайёргарлигини, оромгоҳда маблағларнинг сарфланишини назорат қилади ҳамда мавсум якуни бўйича оромгоҳда ўтказиладиган инвентаризацияларда иштирок этади.\nТуман, шаҳар ҳамда бошланғич касаба уюшма ташкилотларидан ярим йиллик ва йиллик молиявий ҳисоботларни ўз вақтида ва сифатли йиғиб олинишини таъминлайди.\nАъзолик бадалларини йиғилиши ва ўз вақтида Федерация Кенгашига ўтказилиши, маблағлардан мақсадли фойдаланилишини назорат қилади.\nТегишли масъуллар билан биргаликда касаба уюшма бадаллари бўйича қарздорликларни ундирилишини тўлиқ таъминлайди.\nЯрим йиллик ва йиллик молиявий ҳисоботларни умумлаштириб таҳлил қилади ҳамда Федерация Кенгаши томонидан берилган топшириқларни ўз вақтида ва сифатли бажарилишини таъминлайди.\nБошланғич касаба уюшмалари ташкилотларининг касаба уюшма бюджети ҳисобидан соғломлаштиришга ажратиладиган маблағларни сарфлаш қоидалари ва нормаларига риоя қилиниши устидан назоратни амалга оширади.\nКасаба уюшма бюджети ҳисобидан олинадиган йўлланмаларни тақсимот режасини ишлаб чиқилишини назорат қилади.\nКасаба уюшма бюджети ҳисобидан санатория ва дам олиш уйларига олинган йўлланмаларни тақсимоти бўйича тасдиқланган режа асосида тақсимланиши ҳамда дам олувчилар, даволанувчилар томонидан тақдим этилиши зарур бўлган ҳужжатларни жойларда тўлиқ йиғилишини назорат қилади.\nТасдиқланган бюджет асосида касаба уюшма бюджети ҳисобидан сотиб олинган йўлланмалар учун Санатор-курортлар бошқармасига маблағни ўз вақтида ва тўлиқ ўтказилишини таъминлайди.\nҲар чорак якуни бўйича касаба уюшма бюджети ҳисобидан ўтказилган маблағ ҳамда олинган йўлланмалар бўйича Санатор-курортлар бошқармаси билан солиштирма далолатнома тузади.\nКасаба уюшма бюджети ҳисобидан олинган йўлланмалар умумлаштирилган ҳисоботларини ўз вақтида ва сифатли тақдим этилишини таъминлайди ҳамда режа кўрсаткичлари бажарилишини ҳар чорак якунида таҳлил этиб боради.\nБўлим фаолиятига оид, шунингдек, бўлим томонидан амалга оширилган ишлар тўғрисидаги ахборотларни тайёрлаб, оммавий ахборот воситаларида ёритиш, Бирлашма ва Федерация Кенгашларининг веб-сайтларига жойлаштиришга тайёрлаш учун маданий-маърифий ва спорт ишлари бўлимига тақдим этиб боради.\nТуман ва шаҳарларга бириктирилган вакил сифатида жойларда кенгашлар ва улар тизимидаги бошланғич касаба уюшма ташкилотлар фаолиятини Устав талаблари доирасида ташкил қилади.


Носоғлом озиш: вазн камайиши билан намоён бўлувчи 7 касаллик - 20 Мая 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная / Bosh sahifa » 2021 » Май » 20 » Носоғлом озиш: вазн камайиши билан намоён бўлувчи 7 касаллик\nНосоғлом озиш: вазн камайиши билан намоён бўлувчи 7 касаллик\nВазннинг нафақат кўпайиши, балки кескин камайиши ҳам саломатликда муаммо борлигидан дарак бериши мумкин. Унинг сабаби нима билан боғлиқлигини билиш учун шифокорга мурожаат қилиш керак.\nВазн камайиши гипертиреоз ёки қалқонсимон безнинг ҳаддан ортиқ фаоллигидан дарак бериши, бундай вақтда қалқонсимон бездан ҳаддан ортиқ кўп гормон ажралиши мумкин. Вазн камайишидан ташқари, қориннинг қаттиқ очиши, юрак уришининг тезлашиши ва уйқу билан боғлиқ муаммолар кузатилиши мумкин. Эндокринолог аниқ ташхис қўйиши учун қандай таҳлиллар кераклиги ҳақида маълум қилади.\nСелиакия глютен ингичка ичакка зарар етказадиган аутоиммун касаллик ҳисобланади. Вазн камайиши, кўнгил айниши ҳамда диарея ушбу касалликка хос симптомлар саналади. Бундай муаммо кузатилаётган беморларга таркибида глютен бўлган маҳсулотларни истеъмол қилиш та’қиқланади.\nОшқозон ости безининг яллиғланиши ҳам вазн ташлашга таъсир қилиши мумкин. Организм етарли миқдорда энзим ферменти ишлаб чиқарилмагани ҳисобига сурункали панкреатитдан азият чекадиган кишиларда кескин вазн камайиши кузатилиши мумкин. Ташхис аниқ бўлиши учун гастроэнтерологга мурожаат қилиш керак.\nВазн камайиши клиник депрессиянинг кенг тарқалган симптомларидан бири. Баъзида депрессиядаги одамга ўзининг озиб кетаётгани сезилмаслиги мумкин. Психиатр кўригидан ўтиш ва тўғри даволаниш муаммони бартараф қилиши мумкин.\nЧанқаш, кўп пешоб ажралиши билан намоён бўладиган қандли диабетда ҳам вазн камайиши кузатилади. Организм глюкозани чиқариб юборгани ҳамда мушаклардаги энергия камайгани ҳисобига ҳам бемор озиб кетади. Эндокринолог шифокор индивидуал ташхисдан кейин сизга нима қилиш кераклиги ҳақида маълумот беради\nРевматоид артритда иммун тизими адашиб соғлом ҳужайраларга зарар етказади ва бунинг ҳисобига иштаҳа ва вазн камайиши кузатилади. Ревматолог шифокор текширувдан кейин қандай даволаниш кераклиги ҳақида маълумот беради.\nУшбу муаммо аксарият ҳолларда ёши катта одамларда кузатилади. Ёш ўтиши билан ошқозон фаолияти сусаяди ва тўқлик ҳисси узоқ вақт сақланади. Бундай вақтда одам овқатланишни истамагани ҳисобига унинг организми фойдали моддалар билан тўйинмайди. Геронтолог ва парҳезшунос консультацияси мазкур муаммони бартараф қилиши мумкин бўлади.\nКатегория: Foydali maslahatlar / Полезны советы | Просмотров: 34 | Добавил: #Yangiliklar, #newsuz, #xabarlar, #Yangilik, #ahborot, #uznews, #news, #habarlar, #новости | Рейтинг: 0.0/0


Газета Норма маслахатчи / 2014 год / № 27 / Қонунчиликдаги янгиликлар\nИХТИСОСЛАШТИРИЛГАН ЛИЗИНГ КОМПАНИЯСИ ТАШКИЛ ЭТИЛАДИ\n«Қурилишмашлизинг» РИЛК акциядорлик жамияти шаклида ташкил этилмоқда. Унинг таъсисчилари қаторида Молия вазирлиги, Ташқи иқтисодий фаолият миллий банки, «Асакабанк» ДАТБ, «Ўзсаноатқурилишбанк» ОАТБ, шунингдек манфаатдор акциядорлик компаниялари – «Ўзбекистон темир йўллари» ДАТК, «Ўзбекнефтгаз» МХК, «Ўзбекэнерго» ДАК ва бошқалар бор.\n«Қурилишмашлизинг» РИЛК асосий вазифаларига кўра ўз маблағлари ва бошқа молиявий манбалари ҳисобидан маҳаллий ва хорижий корхоналарда қурилиш техникасини ишлаб чиқариш ва харид қилиш бўйича буюртмаларни жойлаштириш; қурилиш техникасини шартнома асосида қурилиш пудрат ташкилотлари Реестрига киритилган корхоналарга лизинг ёки ижарага бериш; қурилиш техникаси харид қилишга мақсадли йўналтириладиган компаниянинг ресурсларини шакллантириш учун маблағларни, шу жумладан хорижий банклар ва бошқа халқаро молия институтларининг кредит линияларини жалб этиш.\nҲужжатда шунингдек республика ҳудудларида компаниянинг филиалларини ташкил этиш назарда тутилган.\n«Қурилишмашлизинг» РИЛКга Президентнинг «Қурилиш ташкилотларини янада ривожлантириш ва уларнинг моддий-техника базасини мустаҳкамлаш чора-тадбирлари тўғрисида»ги Қарорининг (3.03.2014 йилдаги ПҚ–2137-сон) 6-бандида назарда тутилган бож тўловлари бўйича имтиёзлар жорий қилинади.\nВазирлар Маҳкамасининг 12.06.2014 йилдаги 155-сон Қарори билан республика Марказий банкининг банк ҳузуридаги «Гаров реестри» давлат унитар корхонасини ташкил этиш тўғрисидаги таклифи маъқулланди.\nКорхона ҳимояланган боғланиш протоколини қўллаган ҳолда Интернет тармоғи орқали реал вақт режимида маълумотларнинг ягона электрон ахборот базаси сифатида гаров реестрини юритади. «Гаров реестри» ДУК сайти TAS-IX зонасида жойлаштирилади ва «garov.uz» домен номига эга бўлади.\nҲужжат билан Гаров реестрини юритиш тартиби тўғрисида низом тасдиқланди, у 2014 йил 1 июлдан, «Гаров реестри тўғрисида»ги Қонун (23.10.2013 йилдаги ЎРҚ-356-сон) билан бир вақтда кучга киради. Ушбу Низом гаров реестрига ёзувларни киритиш, уларни ўзгартириш ва чиқариб ташлаш, шунингдек гаров реестридаги ёзувларни излаш шартлари ва тартибини белгилайди.\nГаров реестридан ёзувларни излашга чекловларсиз барча шахслар ҳақлидир. Бунда гаров реестрининг қолган функцияларига киришга, шу жумладан излаш натижаларига кўра гаров реестридан кўчирма беришга рухсат рўйхатдан ўтказиш ва авторизация тартиботидан ўтган шахсларга берилади.\nГаров реестри давлат тилида юритилади. Шунингдек рус ва инглиз тилларида гаров реестрини юритишга рухсат берилади.\nГаров реестрига кириш гаров реестридаги ёзувни излаш функциясидан ташқари фақат фойдаланувчининг шахсий кабинети орқали амалга оширилади. Бунда фойдаланувчи фақат битта шахсий кабинетга эга бўлиши мумкин. Шахсий кабинетни яратиш учун фойдаланувчи томонидан гаров реестри сайтига электрон ариза берилади.\nГаров реестрига ёзувларни киритиш ва гаров реестридан излаш натижалари бўйича кўчирмалар олиш қонун ҳужжатларига мувофиқ пулли асосда амалга оширилади.\nЖисмоний шахслар бевосита реестрда ёзувни рўйхатдан ўтказиш ёки кўчирмалар беришга қадар ўз тўлов карталари воситасида ёхуд қонун ҳужжатларида назарда тутилган тўловларнинг бошқа турлари орқали тўловларни амалга оширадилар.\nЮридик шахслар гаров реестрига ёзув киритилган ва кўчирмалар олинган ой мобайнида ушбу ой тугагандан кейин 10 кун мобайнида тўловларни амалга оширадилар. Юридик шахслар томонидан ўз вақтида тегишли тўловлар амалга оширилмаган тақдирда «Гаров реестри» ДУК улар учун келгусида ёзувлар киритиш ва кўчирмалар олиш учун ҳисоб-китобларнинг олдиндан тўлаш тартибини белгилашга ҳақлидир.\n«Гаров реестри» ДУК барча ёзувлар, шу жумладан уларни киритиш, ўзгартириш ва бекор қилиш тўғрисидаги ёзувлар гаров реестридан чиқариб ташлангандан кейин 5 йил мобайнида сақланишини таъминлайди.\nЗАРГАРЛАР УЧУН РУХСАТНОМА\nВазирлар Маҳкамасининг 12.06.2014 йилдаги 156-сон Қарори билан Қимматбаҳо металлар ва қимматбаҳо тошлар билан ишлашга рўйхатдан ўтказиш гувоҳномасини бериш тартиби тўғрисидаги низом тасдиқланди.\nНизомга мувофиқ Марказий банк ҳузуридаги Қимматбаҳо металлар агентлигининг Давлат асиллик даражасини белгилаш палатасида қуйидагилар рўйхатдан ўтказилади:\nқимматбаҳо металлар ва қимматбаҳо тошларни ишлаб чиқариш, илмий, ҳарбий, ўқув ва ижтимоий-маданий мақсадларда қазиб олиш, ишлаб чиқариш, қайта ишлаш, ишлов бериш, қўллаш ишларини амалга оширувчи, сотиб олувчи, реализация қилувчи, гаровга қабул қилувчи, савдо қилишда воситачилик хизматлари кўрсатувчи, сақловчи, кўрсатилган қимматликларни, уларни ўз ичига олган турли предметларни кўргазмага қўювчи, қимматбаҳо металлар ва қимматбаҳо тошларнинг парчалари ва чиқиндиларини тайёрловчи ва қайта ишловчи, ташкилий-ҳуқуқий шаклидан қатъи назар, юридик шахслар, шу жумладан кейинчалик қайта ишлашга жўнатиш учун таркибида қимматбаҳо металлар ва қимматбаҳо тошлар бўлган узел ва деталларни ажратиб олиш мақсадида ҳарбий-техника воситаларини утилизация қилувчи Мудофаа вазирлиги, Ички ишлар вазирлиги ҳамда бошқа вазирликлар ва идораларга қарашли бўлган ҳарбий қисмлар, бўлинмалар, ташкилотлар ва муассасалар;\nякка тартибдаги буюртма бўйича қимматбаҳо металлар ва қимматбаҳо тошлардан заргарлик буюмлари тайёрловчи, шунингдек заргарлик буюмларини таъмирловчи якка тартибдаги тадбиркорлар.\nАгар ишларнинг турлари ташкилотнинг юридик шахс мақомига эга бўлмаган бир ёки бир нечта таркибий бўлинмалари томонидан амалга оширилса, тасарруфида ушбу таркибий бўлинмалар бўлган ташкилот рўйхатдан ўтказилади. Бунда рўйхатдан ўтказиш гувоҳномаси, тегишли бўлинманинг реквизитлари кўрсатилган ҳолда, ташкилотга — юридик шахсга ҳар бир таркибий бўлинма учун алоҳида-алоҳида берилади.\nТаҳлил учун азот кислотали кумушдан фойдаланувчи, қимматбаҳо металларни ускуналар, приборлар, электр техникаси, ишга тушириш-тартибга солиш қурилма ва автоматикалар таркибида, бутловчи буюм ва деталларда, таркибида кумуш бўлган, ёруғликка таъсирчан материалларни (кинодан нусха кўчирувчи корхона ва киностудиялардан ташқари) ишлатувчи юридик шахслар ва якка тартибдаги тадбиркорлар Асиллик даражасини белгилаш палатасида рўйхатдан ўтказилмайди.\nРўйхатдан ўтказиш гувоҳномаси:\nқимматбаҳо металлар ва қимматбаҳо тошлар билан ишларни амалга оширишга – 5 йил муддатга;\nқимматбаҳо металлар ва қимматбаҳо тошлардан тайёрланган заргарлик буюмлари билан чакана савдо қилишга – 1 йил муддатга;\nякка тартибдаги буюртма бўйича қимматбаҳо металлар ва қимматбаҳо тошлардан заргарлик буюмлари тайёрлашга, шунингдек заргарлик буюмларини таъмирлашга рўйхатдан ўтказиш гувоҳномаси якка тартибдаги тадбиркорга давлат рўйхатидан ўтказилганлик тўғрисидаги гувоҳноманинг амал қилиш муддатига берилади.\nРўйхатдан ўтказилганлик тўғрисидаги гувоҳномани олиш учун аризанинг кўриб чиқилиши, унинг берилиши, қайта расмийлаштирилиши ва унинг амал қилиш муддати узайтирилиши учун йиғим ундирилмайди.\nАмалга оширилиши учун рўйхатдан ўтказиш гувоҳномаси олинган ишлар, фақат юридик шахс (унинг юридик шахс мақомига эга бўлмаган таркибий бўлинмаси) ва рўйхатдан ўтказиш гувоҳномаси олган якка тартибдаги тадбиркор томонидан амалга оширилиши мумкин. Гувоҳномани ёки унинг бўйича ҳуқуқларни бошқа шахсларга бериш тақиқланади.\nВазирлар Маҳкамасининг 17.06.2014 йилдаги 158-сон Қарори билан Тошкент шаҳридаги И.М.Губкин номидаги Россия нефть ва газ давлат университети филиалида 2014/2015 ўқув йилларига абитуриентларни қабул қилиш квотаси белгиланди.\n2013/2014 ўқув йилига нисбатан квота «Газ, газ конденсатлари қазиб олиш ва ерости омборхоналари объектларидан фойдаланиш ва уларга хизмат кўрсатиш» йўналиши бўйича ўқишга абитуриентлар қабулини камайтириш ҳисобига 140 кишидан 135 кишигача камайтирилди. Қолган йўналишлар бўйича умумий қабул сони олдинги йилдагига мувофиқдир.\nЯнги ўқув йилида қуйидаги йўналишлар бўйича 135 абитуриентни қабул қилиш режалаштирилмоқда:\n«Геологик разведка технологияси» – 25 киши;\n«Нефть ва газ скважиналарини бурғулаш» – 25 киши;\n«Нефть қазиб олиш объектларидан фойдаланиш ва уларга хизмат кўрсатиш» – 25 киши;\n«Газ, газ конденсатларини қазиб олиш ва ерости омборхоналари объектларидан фойдаланиш ва уларга хизмат кўрсатиш» – 35 киши (ўтган йилда қабул қилинган 40 та ўрнига);\n«Корхоналар ва ташкилотлар иқтисодиёти» – 25 киши.\n2013/2014 ўқув йилидан фарқли равишда «Геологик разведка технологияси» йўналиши бўйича қабул амалга оширилади. «Ишлаб чиқариш менежменти» йўналиши бўйича янги ўқув йилида абитуриентларни қабул қилиш режалаштирилмаган.\nҲужжат билан белгиланишича, «Газ, газ конденсатларини қазиб олиш ва ерости омборхоналари объектларидан фойдаланиш ва уларга хизмат кўрсатиш» йўналиши бўйича қабул қилинадиган 35 кишидан 10 тасининг (ўтган йилда – 15 та) ўқиши «Лукойл Ўзбекистон Оперейтинг Компани» МЧЖ ҳисобидан молияланади.\nВазирлар Маҳкамасининг 19.06.2014 йилдаги 160-сон Қарори билан қурилиш материаллари ишлаб чиқарувчи 13 корхонанинг устав жамғармаларидаги «Қишлоқ қурилиш банк» ОАТБ улушини танлов асосида реализация қилиш тўғрисидаги қарор тасдиқланди. Корхоналарнинг рўйхати Қарорда келтирилган.\nУлушларни савдога қўйишда уларнинг бошланғич баҳоси баҳоловчи ташкилот томонидан белгиланади. Танлов савдоларида улушлар реализация қилинмаган тақдирда «Қишлоқ қурилиш банк» ОАТБ мазкур корхоналарни лизингга реализация қилишга ҳақлидир.\nУлушларни харид қилиш инвесторларнинг ўз маблағлари ва (ёки) тижорат банкларининг кредитлари ҳисобига амалга оширилади.\nҲужжат билан белгиланишича, қурилиш материаллари ишлаб чиқарувчи корхоналарнинг устав жамғармаларидаги «Қишлоқ қурилиш банк» ОАТБ улуши харид қилингандан кейин инвесторлар қурилиш материаллари ишлаб чиқариш ва имтиёзли нархларда қишлоқ жойларда намунавий лойиҳалар бўйича якка тартибдаги уй-жойлар қурилишини амалга оширувчи пудрат ташкилотларини сифатли пишган ғишт билан узлуксиз таъминлаш бўйича зарурий қувватларга эга бўлиш мажбуриятларини ўз зиммасига оладилар.\nРеализация қилинган қурилиш материаллари ишлаб чиқарувчи корхоналарда Президентнинг «Қишлоқ жойларда намунавий лойиҳалар бўйича якка тартибдаги уй-жойлар қурилишининг 2014 йил дастури тўғрисида»ги Қарори (15.11.2013 йилдаги ПҚ-2068-сон) 6-бандининг тўртинчи хатбошида назарда тутилган имтиёз сақлаб қолинади. Шуни эслатиб ўтамизки, 2015 йил 1 январга қадар қурилиш материалларини ишлаб чиқарувчи корхоналар барча турдаги солиқлардан, давлатнинг мақсадли жамғармаларига (ягона ижтимоий солиқ бундан мустасно) ҳамда Таълим ва тиббиёт муассасаларини реконструкция қилиш, мукаммал таъмирлаш ва жиҳозлаш жамғармасига (ҳозир – Умумтаълим мактаблари, касб-ҳунар коллежлари, академик лицейлар ва тиббиёт муассасаларини реконструкция қилиш, мукаммал таъмирлаш ва жиҳозлаш жамғармаси) мажбурий ажратмалар тўлашдан озод қилинади.


Ушбу санъат анжуманининг дастури кенг қамровли экани билан барчада ёрқин таассурот қолдирди. Жумладан, унинг доирасида ўтказилган “Ёшлар ва кинематография” мавзуидаги илмий-амалий конференцияда кинонинг навқирон авлод тарбиясидаги ўрни, ўзбек мультипликация санъатида янги ижодий жараёнлар, миллий кинематография равнақида театрнинг аҳамияти, фильм яратишда кинооператор маҳорати каби мавзуларда атрофлича фикр-мулоҳаза юритилди.\nМаҳорат сабоқларида соҳа мутахассислари ёш кинорежиссёрлар, театр, кинорассомлик, киношунослик, фотография йўналишида изланаётган йигит-қизларга ўз тажрибалари ҳақида гапириб бердилар.\nФестиваль давомида ёш кинематографлар томонидан суратга олинган “Аквариум”, “У”, “Она”, “Пианино”, “Қимиз”, “Фиғон”, “Устунсиз уй” сингари 15 та қисқа метражли фильм намойиши бўлиб ўтди. Ватанпарварлик, эзгулик, меҳр-мурувват, аҳиллик ҳақидаги туйғулар содда ҳамда самимий ифода этилган лавҳалар томошабинлар томонидан илиқ кутиб олинди.\nЁшлар ижод саройида фестивалнинг ёпилишига бағишланган маросим бўлиб ўтди. Унда “Энг яхши қисқа метражли фильм учун бош соврин”, “Энг яхши сценарий”, “Энг яхши режиссёрлик иши”, “Энг яхши операторлик иши”, “Энг яхши актёр”, “Энг яхши актриса” номинациялари бўйича ғолиблар аниқланиб, уларга диплом ва эсдалик совғалар топширилди. Санъат усталари ҳамда ижрочи ёшлар иштирокидаги концерт кечага ўзгача шукуҳ бағишлади.\nТадбирда Ўзбекистон Республикаси Президентининг ёшлар сиёсати масалалари бўйича Давлат маслаҳатчиси — Ўзбекистон ёшлар иттифоқи Марказий Кенгаши раиси Қ. Қуронбоев иштирок этди.\nМазкур рукндаги бошқа мақолалар: « Дўстлик боғининг таровати\tТуркманистон Президенти китобининг тақдимоти ўтказилди »


Ҳавас қилса, арзигули от спорти мажмуаси бўлади - Bukhara News\nҲавас қилса, арзигули…\nҲавас қилса, арзигули от спорти мажмуаси бўлади\nМаҳорат ва шароит бир-бирига боғлиқ. Қаерда қулай имконият яратилса, ўша жойда кутилган муваффақият, оммавийлик бўлади. Бу от спортига ҳам тааллуқли. Телевидение орқали хорижда бўладиган от спорти бўйича халқаро мусобақаларни кўриб, нафақат иштирокчилар маҳоратига, балки беллашувлар ўтказиладиган иншоотларга ҳам ҳавасимиз келгани аниқ. Аслида маҳорат, натижа унинг учун замин бўлган қулайликка боғлиқ. Гапнинг индаллосига ўтайлик. Бухорода ҳам ана шундай имконият яратилади. Буни эса узоқ кутишга ҳожат йўқ.\nМамлакатимиз Президентининг 2021 йил 11 мартда “Йилқичилик ва от спортини янада ривожлантириш ҳамда замонавий бешкураш ва поло спорт турини оммалаштириш бўйича қўшимча чора-тадбирлар тўғрисида”ги қарори қабул қилинди. Ҳужжатда соҳани давр талаблари ва мезонлари бўйича юқори даражага кўтариш вазифалари белгиланган. Унга мувофиқ, мамлакатимизнинг турли минтақаларида от спорти ҳамда замонавий бешкураш ва поло спорт турларини аҳоли ўртасида энг оммавий спорт турларидан бирига айлантириш, иқтидорли ёшларни танлаб, саралаб олиш ва уларни профессионал спортчилар сифатида тайёрлаш тизимини йўлга қўйиш мақсадида 2021-2025 йилларда от спортига ихтисослаштирилган болалар ва ўсмирлар спорт мактаблари қурилади ва мавжудлари реконструкция қилинади. Унинг базасида ипподром ҳам бунёд этилади.\nТаъкидлаш керак, БЎСМ вилоят спорт курашлари бўйича ихтисослаштирилган болалар ва ўсмирлар спорт мактабининг Бухоро туманидаги отчопарини реконструкция қилиш ҳисобига ташкил этилади. Унинг икки қаватли биноси лойиҳасида маъмурият, назарий машғулотлар хонаси, мураббийлар, тиббиёт хоналари, йиғилишлар зали, ҳудудий йилқичилик ва от спорти федерацияси жойлаштирилиши назарда тутилган. Шунингдек, отчопарнинг бир гектарли майдони ҳам энг замонавий талаблар асосида қурилади. Ҳозирда мавжуд отхона мутлақо янги қиёфа касб этади. Унда бугун 27 бош от парвариш қилинаётган бўлса, реконструкциядан сўнг 50 бошгача от ва қулунларни сақлаш ва парваришлаш қувватига эга бўлади.\nОтчопарда айни пайтда икки нафар мураббий раҳбарлигида 40-45 нафар ёшлар шуғулланмоқда. Ҳолбуки, хоҳиш билдирувчилар сони бундан уч баравар кўп. Майдон кенгайтирилгандан сўнг уларни машғулотларга жалб қилиш имкониятлари яратилади. Мураббийлар сони ҳам мос равишда ошиши табиий.\nБундан ташқари, Бухоро олимпия захиралари коллежида 2021 йилда от спорти бўлими ташкил этилади. Унда ўқийдиган ўқувчилар ғам янги БЎСМ майдонида шуғулланади, маҳоратини оширади.\nҚайд этиш жоиз, Президент қарорига асосан, мамлакатдаги от спортига ихтисослаштирилган дастлабки БЎСМ жорий йилда Бухорода ташкил этилади. Реконструкция ва қурилиш ишлари Давлат инвестицияси маблағлари ҳисобидан амалга оширилади.\n— Бизни кўплаб муаммолар қаторида отларни боқиш, парвариш қилишда ем-хашак етишмаслиги ҳам қийнаб келмоқда, – дейди ипподром мудири Алишер Умаров. — Ҳолбуки, отларнинг жисмоний ҳолати, чидамлилиги уларнинг бой рацион асосида боқилишига боғлиқ. Беда етиштириш учун ажратилган 8 гектар майдоннинг салкам ярми — экин унумдорлиги паст ерлар. Шу сабабли ҳам озуқага бўлган эҳтиёжнинг бир қисмини фермер хўжаликларидан сотиб олиш орқали қоплаб келяпмиз. Энди бу муаммо ортда қоладиган бўлди. Бизга озуқа — беда етиштириш учун 30 гектар майдон ажратилди.\nЯна бир жиҳат. Отчопар ҳудудида давлат-хусусий шериклик асосида битта от спорти клуби ҳам ташкил этилади. Ҳозирда йирик мажмуа кўринишидаги спорт иншоотининг лоҳйиҳа-сметаси тайёрланган. Яқин орада у республика мутасадди идоралари томонидан тасдиқлангач, бош пудратчи аниқланиши учун тендер ўтказилади.


Қозоғистон ва МАГАТЭ кам тўйинтирилган уран банкини яратиш бўйича келишувни имзолади\n10:31 / 27.08.2015\nОстона шаҳрида Қозоғистон ва МАГАТЭ ўртасида халқаро кам тўйинтирилган уран банки(Low Enriched Uranium, LEU)ни яратиш бўйича келишув имзоланди. Пайшанба, 27 август куни ҳужжатга Қозоғистон ташқи ишлар вазири Ерлан Идрисов ҳамда МАГАТЭ бош директори Юкия Амано имзо чекишди, дейилади "Интерфакс" хабарида.\nИмзолаш маросимида БМТ Хавфсизлик кенгашининг доимий аъзолари, жумладан, Британия, Хитой, Россия, АҚШ ва Франция, шунингдек, лойиҳани молиявий қўллаб-қувватлаётган донор-давлатлар – Европа иттифоқи, Норвегия, Кувайт, БАА вакиллари иштирок этишди.\nКам тўйинтирилган уран банки Усть-Каменогорск шаҳридаги Ульбин металлургия заводи базасида ташкил этилади. Унинг захираси 90 тоннагача бўлиб, 1000 МВт қувватга эга реактор орқали назорат қилинади.\nБанк “Ядровий хавфни камайтириш бўйича ташаббус гуруҳи” жамғармаси (50 млн доллар), АҚШ (49,54 млн доллар), БАА (10 млн доллар), Кувайт (10 млн доллар), Норвегия (5 млн доллар) ва ЕИ (25 млн долларгача) мамлакатлари томонидан молиялаштирилди. Донорлик бадаллари миқдори 150 миллион доллар бўлиб, мазкур маблағ банкнинг энг камида 10 йил фаолият кўрсатиши учун етади.


OzodDayjest: Каримовнинг матбуот котиби Дода даврини кескин қоралади\nЖурналист К. Баҳриев Ўзбекистон энергетика тизимида монополия тугатилиши лозимлигини урғулади. Депутат Азамат Зиё аввалги президент И. Каримов даврини кескин танқид қилди Давлат тилига ҳурматсизлик қилаётган уч вазирлик номи саналди. Жорий ҳафта матбуот шу каби воқеалар ҳақида хабар берди.\nБюджет йиртиқларини халқ ҳисобидан ямашни тўхтатиш талаб қилинди\nЎзбекистон энергетика тизимидаги маъмурий-буйруқбозлик бошқаруви ислоҳ этилиши ҳамда соҳадаги монополия тугатилиши лозим (“Даракчи”, 8 август). Журналист Карим Баҳриевга кўра, энергетика соҳасида мўътадил рақобат юзага келиши учун соҳани учга ажратиш – токни ишлаб чиқариш, тармоқ орқали тарқатиш ва халққа сотиш соҳаларига тақсимлаш мақсадга мувофиқдир. Қолаверса, тизимга хусусий хўжалик субъектлари ҳамда хориж сармоясини киритиш лозим. Барча вазифаларнинг ягона қўлда тўпланиши эса бошқарув самарасизлиги ва коррупцияни келтириб чиқаради. Муаллиф энергетика соҳасида юзага келаётган камомадлар, бюджет “йиртиқ”ларини халқ ҳисобидан ямаш амалиётига барҳам бериш лозимлигини ҳам таъкидлаган.\nПрезидентнинг собиқ матбуот котиби Каримов даврини қоралади\nИслом Каримов даврида президентнинг матбуот котиби лавозимида фаолият юритган, айни пайтда Олий Мажлис Қонунчилик палатаси депутати Азамат Зиё марҳум раҳбари даврини кескин танқид қилди, амалдаги президент Шавкат Мирзиёев фаолиятига эса юксак баҳо берди (“Халқ сўзи” сайти, 6 август). Қайд этилишича, Ислом Каримов даврида миллионлаб ўзбекистонлик қашшоқликдан қочиб, даромад излаб, ўзга юртларга жўнашга мажбур бўлган. Иқтисодий тизим ҳақида гапирган муаллиф халқаро ҳамжамиятни алдаш учун кўзбўямачиликлар қилингани, давлат ҳатто писта нархини ҳам тартибга сола олмай қолганини ёзган. “Давлат ҳатто бир ҳовуч пистанинг нархини тартибга солишга ҳам кучсиз бўлиб қолганди. Нархни “қора бозор” орқали пистачи белгиларди”, деган А.Зиё.\nҚайд этилишича, 2016 йилга қадар мамлакатда кимларнингдир “итининг туваги тиллодан” бўлган, бироқ содда ўзбек синч ёки пахса уйи чироғини пул тўлаб ҳам ёқолмайдиган бўлиб қолган. Азамат Зиё иқтисодиёт, таълим, ижтимоий соҳалардаги муаммоларни санаб, “Қайси соҳани олмайлик, сифат борасида оқсадик”, дея хулоса қилган.\nПрезидентнинг собиқ матбуот котиби муаммолар сабабларидан бири сифатида мамлакатда сўз эркинлиги бўлмаганини кўрсатган, мавжуд оғир вазият ҳақида биров ғинг дея олмаганини таъкидлаган.\nМарҳум президент даврини қоралаган муаллиф уни “жойлари жаннатда бўлгур Ислом ака” деб атаган.\nЭнергетика ва транспорт вазирликлари давлат тилига ҳурматсизлик қилди\nМарказий идоралар томонидан давлат тилига ҳурматсизлик давом этмоқда. Ҳуқуқшунос Хушнуд Худойбердиев Телеграмда саҳифасида ёзишича, норматив-ҳуқуқий ҳужжатлар лойиҳалари порталида (regulation.gov.uz) айни пайтда 10 та қонун лойиҳаси муҳокама этилмоқда. Мазкур қонун лойиҳаларидан 3 таси фақат рус тилида. Энергетика вазирлиги, Транспорт вазирлиги ҳамда Ер ресурслари, геодезия, картография ва давлат кадастри қўмитаси қонун лойиҳаларини фақат рус тилида, ўзбек тилидаги муқобилисиз жойлаштирган. Бу ўринда гап “Газ таъминоти тўғрисида”, “Транспорт тўғрисида”, “Ўзбекистон Республикасининг маъмурий-ҳудудий тузилиши тўғрисида”ги қонун лойиҳалари хусусида кетмоқда. “Сиз учун давлат тилининг ҳурмати борми, йўқми?” деб мазкур уч идорани саволга тутган ҳуқуқшунос Х .Худойбердиев.


Амир Темур таваллудининг 682 йиллиги кенг нишонланмоқда\nИстиқлол тиклаган қадриятлар қаторида, Буюк саркарда Амир Темурнинг номи аждодларга эҳтиромнинг ёрқин намунаси сифатида алоҳида ўринга эга.\nБу йил ҳам мамлакатимиз тарихида муносиб ўрин тутган бу буюк зотнинг таваллуд куни юртимизда кенг нишонланмоқда.\nШўро замонида Амир Темур бошқарувига оид ёрқин саҳифалар атайин ёдга олинмаган, унинг фаолияти бирёқлама, нохолис тадқиқ этилиб, фақат унинг ҳарбий юришларига урғу берилган. 1991 йили Ўзбекистон мустақил давлатга айлангач, Ислом Каримовнинг саъй-ҳаракатлари билан тарихий адолат қарор топиб, Соҳибқироннинг улуғвор сиймоси бор бўй-басти ила намоён бўлди. Тошкентда Амир Темур ҳайкали қад ростлади.\n1996 йили Биринчи Президентимиз ташаббуси билан, ЮНЕСКО шафелигида буюк саркарда таваллудининг 660 йиллигига бағишланган бир қатор тадбирлар ўтказилди.Самарқанд ва Шаҳрисабзда буюк аждодимиз ҳайкаллари ўрнатилди, Темурийлар тарихи давлат музейи барпо этилди, халқаро илмий анжуман ташкил қилинди. Қолаверса, Амир Темур ҳаёти ва фаолияти ҳақида ҳикоя қилувчи “Темур тузуклари”, “Зафарнома” каби асарлар, мақолалар ҳамда бошқа нашрлар дунё юзини кўрди.\nБуюк бобомизнинг «Куч адолатда» деган иборалари муҳрланган Амир Темур ордени таъсис этилган. Ҳозирда мамлакатимизда Амир Темур номидаги халқаро хайрия жамғармаси фаолият юритиб келмоқда.\n1996 йили Ислом Каримов расмий ташриф билан Парижга сафар қилган. Ташриф асносида, Биринчи Президентимиз ЮНЕСКО бош қароргоҳида “Темурийлар даврида илм-фан, маданият ва маорифнинг гуллаб-яшнаши” ҳафталиги доирасида ташкил этилган илмий анжуман ва кўргазмада иштирок этган.\nКўргазманинг очилиш маросими расмий учрашувларнинг эртасига бўлиб ўтди. Шу куни кутилмаганда кўргазмага Франция Президенти Жак Ширак ташриф буюрмоқчи экани ҳақида хабар келиб қолди. Президент Ширак келган пайтда ҳудудни тезкорлик билан ўраб олган француз хавфсизлик хизмати экскурсоводларни залга киритмаган. Ислом Абдуғаниевич вазиятдан чиқиш учун ташаббус кўрсатиб, ўзлари юқори мартабали меҳмонни кўргазма зали бўйлаб олиб юриб, ҳар бир экспонат ҳақида батафсил ҳикоя қилиб бердилар.\nТермурийлар даври тарихи ҳақидаги 40 дақиқалик экскурсдан кейин Жак Ширак Ислом Каримовнинг тарих борасидаги чуқур билимига тан берди. Сал кейинроқ Франция етакчиси Амир Темур ва Темурийлар даврига ғоят қизиқиб қолгани, Ўзбекистон Президенти каби ўз мамлакати тарихини чуқур ўрганишни кўнглига тукканини эътироф этди.\nБу – Соҳибқирон Амир Темур бобомизнинг шуҳратини халқаро майдонда танитиш йўлидаги дастлабки қадамлар эди.\n«Биз ҳеч кимдан кам бўлмаганмиз, кам бўлмаймиз ҳам». Ислом Каримовнинг мазкур пурмаъно ибораси замирида Амир Темурдек аждодлари бор юрт фарзандлари мардлик, ватанпарварлик, оқиллик ва одиллик борасида бошқаларга доимо ибрат бўлиши назарда тутилган.\nПрезидент Шавкат Мирзиёев таъкидлаганидек, тарихи буюк юртнинг келажаги ҳам буюк бўлади.


Россиядаги циркда урғочи шер ҳайвонларни ўргатувчига ташланди – видео - 23.05.2021, Sputnik Ўзбекистон\nУрғочи шер шоу вақтида ҳайвонларни ўргатувчига ташланиб, унинг қўли ва оёғини тишлаб олган. 23.05.2021, Sputnik Ўзбекистон\nТОШКЕНТ, 23 май — Sputnik. Хусусий Урал цирк-шапитонинг урғочи шери Новосибирск вилоятидаги чиқиш вақтида ҳайвонларни ўргатувчига ташланди.РИА Новости хабарига кўра, шер ташланган эркак касалхонага олиб борилган ва у ерда унинг жароҳатларига ишлов берилган. Унинг қўли ва оёғи жароҳатланган. Ҳаётига ҳеч нарса хавф солмаяпти.Таъкидланишича, шер эндиликда циркда чиқиш қилмайди, эҳтимол, уни ҳайвонот боғига топшириб юборишади.\n© Sputnik / Рамиль Ситдиков / Фотобанкка ўтишЛьвица\nУрғочи шер шоу вақтида ҳайвонларни ўргатувчига ташланиб, унинг қўли ва оёғини тишлаб олган.\nТОШКЕНТ, 23 май — Sputnik. Хусусий Урал цирк-шапитонинг урғочи шери Новосибирск вилоятидаги чиқиш вақтида ҳайвонларни ўргатувчига ташланди.\nРИА Новости хабарига кўра, шер ташланган эркак касалхонага олиб борилган ва у ерда унинг жароҳатларига ишлов берилган. Унинг қўли ва оёғи жароҳатланган. Ҳаётига ҳеч нарса хавф солмаяпти.\nТаъкидланишича, шер эндиликда циркда чиқиш қилмайди, эҳтимол, уни ҳайвонот боғига топшириб юборишади.


Келажак транспорти: Ўзбекистонда электромобил савдо хизмати пайдо бўлдиHaqida.net\nHome Dunyo Келажак транспорти: Ўзбекистонда электромобил савдо хизмати пайдо бўлди\nТОШКЕНТ, 15 ноя — Sputnik. Ўзбекистонда электромобилларни савдо — Ecars.uz интернет хизмати пайдо бўлди. Nuz.uz интернет нашри хабарига асосан.\nAP Photo/ Jacques BrinonPeugeot-Citroen заводи муддатидан олдин ишга тушади\nЭнди Ecars интернет сайти орқали электромобил нархлари, техник кўрсаткичлари билан танишиш мумкин. Шунингдек, анкетани тўлдириб, машинага буюртма бериш имконияти мавжуд.\nEcars интернет сайтида ўндан ортиқ электромобил моделлари ҳавола этилган. Ушбу сайт орқали машина ишлаб чиқарилган йили, босиб ўтган масофа, кузов ва салон ранги билан танишиш мумкин.\nТаъкидлаб ўтиш керакки, сайтда сотувга асосан АҚШда ишлаб чиқарилиб, аввал фойдаланилган автомашиналар қўйилган. Машиналар компания ходими томонидан савдо аукционида сотиб олинади ва сув транспортида Владивосток шаҳрига етказилади. У ердан темир йўл орқали Ўзбекистонга келтирилади.\nМашина эгаларига машина буюртма қилинган кундан бошлаб, 55 кун ичида етказилади.\n«Электромобиллар — бу келажак транспортидир. Машина тежамкор, экологик тоза ва жуда қулай. Уларга талаб бор, шунинг учун биз махсус сайт очдик. Сайтда қизиқувчилар керакли маълумотлар билан танишиб, ёққан автомашинани танлаб, буюртма бериши мумкин. Бошида биз аввал фойдаланилган машиналарни сотишга қарор қилдик. Чунки бугунги кунда янги автомашинанинг нархи божхона тўловлари билан бирга ҳисобланганда, машина умумий нархининг 56 фоизини ташкил қилади, бу жуда қиммат», — деб изоҳ берилди компания томонидан.\n2060 йилга келиб жаҳон автопарки ҳажмида электромобилларни улуши 65 фоизни ташкил қилади.\n«2060 йилга келиб жаҳонда 65 фоизгача электр автомобилларидан фойдаланилади деган таҳминлар бор», — дейди IHS Markit раиси ўринбосари Дэниел Ергин.\n2025 йилда 2016 йилдаги кўрсаткич билан солиштирганда, бутун дунёда йўловчи электромобилларни сотилиши 14,2 миллион машина ёки 6 бараварга ортади. Бу ўз навбатида Wood Mackenzie компанияси етакчи тадқиқотчиси Шон Мулшоу тахминига кўра, электромобиллар кўпайиши электр қувватлагичларда ишлаб чиқаришда фойдаланиладиган — никел моддасининг тақчиллигига олиб келиши мумкин.\npodrobno.uzЎзбекистонга биринчи Tesla электромобили етиб келди«Электромобиллар сони кўпайиши борасидаги таҳминлар жуда фарқланади. Wood Mackenzie башоратларига қараганда, электромобиллар сотуви 2016 йилда 2,4 миллионга етса, 2025 йилда эса бу кўрсаткич 14,2 миллионгача кўпайиши мумкин. Аккумуляторлар қуввати — 26 гигаватт/соат дан 215 гигаватт-соатга ортади. Бу қувватдаги кўплаб батареялар ўз таркибига никелни қамраб олади», — дейилган «A demanding supply problem for nickel» мақолада.\nЭлектромобил — бу бир ёки бир нечта электр двигателлар (энергия манбаалари таъминлови асосида) ёрдамида ҳаракатга келтириладиган автомобилдир (ички ёнув двигатели эмас).\nЭлектромобилларни ички ёнув двигатели автомашиналар, шунингдек электр энергия ёрдамида ҳаракатланувчи троллейбус ва трамвайлардан фарқлаш керак.\nЭслатиб ўтамиз, 2017 йил июль ойида Ўзбекистонга швейцариялик сайёҳлар «мўжиза машинаси» — Tesla электромобиллида етиб келишганди.


Чимкент шаҳридаги шифохона бош шифокори полиция ходимлари томонидан қўлга олинди. У аъзоларни ноқонуний олганликда гумон қилинмоқда. Бу ҳақда ... Қозоғистон ИИВ матбуот хизмати хабар тарқатган, деб ёзади «Regnum». Чимкентда 1-рақамли шаҳар клиник шифохонаси бош шифокори 18 ноябрь куни ...\nЧимкент полицияси жирафа ишқибозини, аниқроғи уни миниб сайр қилган одамни қидирмоқда. Бу ҳақда «Zakon.kz» хабар берди. Интернетда пайдо бўлган ... ҳақда «Zakon.kz» хабар берди. Интернетда пайдо бўлган видеога кўра, Чимкент ҳайвонот боғига томошага келган одамлардан бири жирафага миниб ...\nбўлгани ҳақида хабар берилганди. Бу шаҳарда яшайдиган 40 000 аҳоли Чимкент билан Туркистон шаҳарларига эвакуация қилинди. Бу шаҳарларда азалдан ... Бу шаҳарларда азалдан кўплаб маҳаллий ўзбеклар яшаб келишади. Чимкент шаҳридаги эвакуация жараёнларини ўз кўзи билан кўриб, воқеалар ...\nнуфусга эга Жанубий Қозоғистон вилояти маркази ўзгарди: эндиликда Чимкент эмас, балки Туркистон вилоят марказидир. Бу ҳақда «Haber7» хабар ... Қозоғистон вилояти ҳокими Жонсаид Туймабоев. Бу ўзгаришдан сўнг Чимкент, Кентов ва Туркистон шаҳарларининг чегаралари қайтадан белгилаб ...\nхабар берганимиздек, бугундан бошлаб «Тошкент-Чимкент-Тошкент» йўналиши бўйлаб илк қатнов йўлга қўйилди. Мазкур йўналишнинг дастлабки йўловчилари икки давлат оммавий ахборот воситалари ҳамда ...\nбилан қатнаши режалаштирилган. Қатнов «Тошкент» (Ўзбекистон) ва «Чимкент» (Қозоғистон) автовокзалларидан бошланиб, шу ерда тугайди. Қатновга ...


"QO’QON 1912" профессионал футбол клуби » Станислав Андреев мавсум якунига қадар дисквалификация қилинди\nСуперлига 2019 йил 33 турлик форматда ўтказилади - 07.01.2019\nУмид Аҳмаджонов: Дубай сафари олдидан ички чемпионат масалаларини ҳал қилиб олдик - 06.01.2019\nЛицензиялаш бўйича регламент талабларини бажарган клублар ҳақида - 03.01.2019\n2019 йилдан эътиборан барча клубларнинг ўз рамзи ва мадҳияси бўлади - 22.12.2018\nЎФА Халқаро бошқарма мутасаддилари “Интер” клуби академияси раҳбарияти билан учрашди - 17.12.2018\nСтанислав Андреев мавсум якунига қадар дисквалификация қилинди\nPepsi Суперлиганинг 29-туридан жой олган “Металлург” — “Навбаҳор” ўйини Тартиб-интизом қўмитаси томонидан кўриб чиқилди. Бунда комиссия аъзолари учрашувнинг 27-дақиқасида огоҳлантирилган Ислом Исоқжонов ҳамда 90+4-дақиқада огоҳлантирилган Станислав Андреевнинг ҳатти-ҳаракатларига жиддий эътибор қаратди.\nКомиссия хулосасига кўра, Исоқжонов сариқ карточкани ўзи учун қасддан тилаб олмаган. Бироқ Андреевнинг ҳаракатларини бундай деб бўлмайди. У ўйин сўнгида вақтни атайин чўзган ва ҳакам томонидан сариқ карточка ишлаб олган. Комиссия хулосасига кўра, Андреев келаси турдаги “Пахтакор”га қарши учрашувни ўтказиб юбориш мақсадида бу ишга қўл урган. Чунки, эндиликда унинг огоҳлантиришлари сони 4 тага етди. Бу орқали Андреев мавсумнинг сўнги икки турида бемалол ҳаракат қила олиши мумкин эди.\nТартиб-интизом қўмитаси регламентининг “Интизомий ва жарималар кодекси” 5-бўлим 5.6 бандида кўрсатилган “аҳлоқий меъёрларга амал қилмаслик, муғомбирлик ишлатиш ҳамда спортчига хос бўлмаган хулқи учун” қисмига беписандлик билан муносабатда бўлган “Металлург” футболчиси Станислав Андреевни 5 миллион сўм жаримага тортди ва қўшимча тарзда 31-тур ўйинидан ҳам четлатди. Андреев бунгача “Навбаҳор”нинг икки футболчиси ҳам худди шундай банд билан жазога тортилганидан хулоса чиқармагани учун 32-турни ҳам ўтказиб юборади. Демак, унинг учун 2018 йилги мавсум ўз якунига етди.\nШу тариқа Станислав Андреев “Металлург”нинг нафақат “Пахтакор”, балки “Бунёдкор” ва “Бухоро” жамоаларига қарши учрашувларида ҳам иштирок эта олмайди. Келгусида ПФЛ бу каби ҳолатларни аниқлайдиган бўлса, футболчиларни жиддий жазо кутади. Шунингдек, футболчиларга сариқ карточка кўрсатаётган ҳакамлар масаласи ҳам ўрганиб чиқилади.\nМаълумот учун, ПФЛ комиссияси 29-турдан жой олган “Бухоро” — “Пахтакор” ўйинидаги Марко Симичнинг ҳам сариқ карточкасини ўрганиб чиққан. Чунки унда ҳам сариқлар сони 4 тага етган. Хулосага кўра, Симич ва “Бухоро” вакили Шаҳбоз Эркинов ўйин бошидан буён ўзаро чиқиша олмаган ҳамда сариқ карточка келишмовчилик ортидан келиб чиққан. ПФЛ бу ҳолатни ортиқча жазоларсиз ёпишга қарор қилди. Агар Симичда ҳам Андреевдаги каби ҳолат бор деб хулоса берилганида, “Пахтакор” ҳимоячиси учун ҳам 2018 йилги мавсум “эшиклари” ёпиларди.\n1 Пахтакор 5 13\n2 Локомотив 5 12\n3 Бунёдкор 5 9\n4 Сурхон 5 8\n5 Металлург 5 7\n6 Навбаҳор 5 7\n7 Динамо 5 7\n8 Сўғдиёна 5 6\n9 Қизилқум 5 5\n10 Бухоро 5 5\n11 Андижон 5 5\n12 Қўқон-1912 5 5\n13 АГМК 5 4\n14 Насаф 5 4\n1 Металлург 5 12\n2 Насаф 5 10\n3 АГМК 5 10\n4 Пахтакор 5 10\n5 Локомотив 5 9\n6 Сўғдиёна 5 9\n7 Навбаҳор 5 8\n8 Андижон 5 7\n9 Бухоро 5 7\n10 Қўқон-1912 5 7\n11 Бунёдкор 5 4\n12 Сурхон 5 3\n13 Динамо 5 3\n14 Қизилқум 5 0


I. Умумий маълумотлар. Диссертация мавзуси, ихтисослик шифри (илмий даража бериладиган фан тармоғи номи): «Инглиз тилининг Ўзбекистонда тарқалиши (социолингвистик ва прагматик жиҳатлари)», 10.00.11–Тил назарияси. Амалий ва компьютер лингвистикаси (филология фанлари). Диссертация мавзуси рўйхатга олинган рақам:В2017.4.DSc/Fil43. Илмий маслаҳатчи:...


Дик Адвокат икки рус футболчисини Месси ва Роналдуга қиёслади\n«Зенит» ва «Фенербахче» клубларининг собиқ бош мураббийи, айни пайтда Нидерландиянинг «Утрехт» клубини бошқараётган Дик Адвокат икки собиқ клубининг Европа Лигаси 1/16 финал доирасида ўзаро тўқнаш келаётгани борасида фикр билдириб ўтди.\n«Фенербахче»да муаммолар бор. Лигада ишлари орқага кетяпти («Фенербахче» Туркия Суперлигасида 14-ўринда бормоқда – Tribuna). Еврокубоклардан чиқиб кетиш риски ҳам юқори. Мен барқарорлик бўлмагани учун кетгандим. На мақсад бор ва на вазифа.\nБиламан, «Зенит»да ёш футболчилар жамланган. Терма жамоанинг кўп ўйинчилари бор. Анча дадил йигитлар. Етакчиларидан бири – Дзюба, мен уни рад этгандим. Етарлича иқтидорга эга эмас, деб ҳисоблаганман. Қўл остимда келажаги бор футболчилар кўп эди. Камида Кокориндек. Измайлов доимо жароҳат олаверарди. Аммо биринчи ўринда Кокорин туради.\nУ ҳозир ҳибсда? Ҳа, қайғули. Буни руслар истеъдодни аллақандай бўлмағур нарсага алмаштириш дейишади. Кокорин қамоқда эканидан афсусдаман, у Истанбулда «Зенит»га ёрдам бера олган бўларди. У жуда-жуда истеъдодли йигит. «Dolce vita» («ширин ҳаёт» маъносидаги итальянча ибора – Tribuna) ёшларга халал беради.\nЯнги Аршавин? Йўқ, Аршавин фақат битта. Худо юқтирган талант. Бошқалар ҳам ҳаракат қилишяпти. Дзюбада мушаклар, характер бор, лекин истеъдод йўқ. Аммо Кокорин – талант! Агар Аршавин – Месси бўлса, унда Кокорин – Криштиану Роналду. Сизнинг ўлчовингиз бўйича. Тезкор ва шиддатли, жуда ажойиб ўйинчи. Ҳаммасини биринчи мартадаёқ ўзлаштириб оларди. Афсус, шахсий ҳаёти уни йўлдан айирибди», – деган Адвокатнинг сўзларини келтириб ўтди «Спорт-экспресс».\n«Фенербахче»-«Зенит» учрашуви бугун, Тошкент вақти билан соат 22:55да бошланади.\nЗенит Дик Адвокат Фенербахче


Туркманистонликлар боғча ҳақининг 10 баробар оширилишидан норози бўлмоқда\n15 декабр 2019, Тошкент вақти: 02:59\nАшхободдаги бола боғчаларидан бири.\nТуркманистонда ижтимоий имтиёзларнинг бекор қилиниши ва айрим хизмат ҳақларининг оширилиши маҳаллий аҳоли ичида норозиликни кучайтирмоқда. Жумладан, болалар боғчасига тўланадиган хақларнинг 10 баробар оширилиши Дашоғуз вилоятида чоғроқ намойишга сабаб бўлган.\nШу йил 1 ноябридан Туркманистонда бир бола учун боғчага тўланадиган ҳақ 8 манатдан 80 манатга, яъни 10 баробар оширилиши айтилган. Таълим вазирлиги вакилларининг Озодлик радиоси туркман хизматига маълум қилишларича, айрим минтақаларда боғча учун бир ойлик ҳақ ҳатто 96 манат (тақрибан 27 доллар) бўлиши мумкин.